EU donela lex specialis za dodelu državne pomoći: Direktna primena na države u procesu pridruživanja? - Gecić Law\nEU donela lex specialis za dodelu državne pomoći: Direktna primena na države u procesu pridruživanja?\nPrivremeni okvir za mere državne pomoći za podršku privredi u trenutnoj pandemiji COVID-19 usvojen je sa trenutnim dejstvom (dostupan ovde).\nRanije večeras, 19. marta 2020.godine, Evropska komisija je usvojila Poseban pravni okvir o državnoj pomoći, prema rečima komesarke za pitanja zaštite konkurencije, Margrethe Vestager, sa ciljem da „deluje brzo kako bi se kontrolisao uticaj [COVID 19 na privredu] koliko god možemo“, i kako bi bilo omogućeno „državama članicama da koriste potpunu fleksibilnost predviđenu pravilima o državnoj pomoći za podršku privredi u ovom teškom trenutku“ [isticanje pojedinih delova je dodato] (video dostupan ovde).\nNovi privremeni okvir zasnovan je na članu 107 (3) (b) Ugovora o funkcionisanju Evropske unije (pomoć „za otklanjanje ozbiljnih poremećaja u privredi države članice“). Navedeni okvir predviđa pet vrsta pomoći učesnicima na tržištu koji su suočeni sa iznenadnim nedostatkom likvidnosti:\nDirektne donacije, selektivne poreske pogodnosti i zajmovi: vladama država članica je dozvoljeno uspostavljanje novih šema kojima će pojedinim privrednim društvima biti omogućeno do 000 evra pomoći radi povećanja likvidnosti;\nDržavne garancije za kredite banaka dodeljene pojedinim privrednim društvima, radi rešavanja hitnih problema sa likvidnošću. Navedena pomoć smatraće se usklađenom ukoliko bude ispunjen niz detaljnih uslova za mala, srednja preduzeća i velika preduzeća;\nSubvencionisani javni zajmovi pojedinim privrednim društvima: državama je dozvoljeno da daju javne zajmove direktno privrednim društvima pod povoljnim kamatama i uslovima. Cilj je osigurati likvidnost, kapital i ulaganja u privredu;\nZaštitne mere za banke i druge finansijske institucije koje će se smatrati kanalom za održavanje privrede, posebno malih i srednjih preduzeća. Pravni okvir uvodi pravnu fikciju da je takva pomoć direktna pomoć klijentima banke, a ne samim bankama;\nKratkoročno osiguranje izvoznih kredita: iako prema STEC pravilima Komisije, tržišni rizici ne mogu biti pokriveni osiguranjem izvoznih kredita, velika je verovatnoća da će u određenim zemljama, usled krize izazvane COVID-19, tržišni rizici biti praktično nedostižni. U tom smislu, države mogu dokazati da suštinski tržište ne postoji, tako što će dostaviti dokaze o nemogućnosti pokrića rizik na tržištu privatnog osiguranja.\nGore navedene pogodnosti će biti primenjive samo na ona privredna društva koja nisu bila u teškoćama 31. decembra 2019. godine, dok se svaka od navedenih vrsta pomoći može dodeliti najkasnije do 31. decembra 2020. godine. Poteškoće privrednih društava moraju biti prouzrokovane izbijanjem COVID-19 pandemije.\nPravni okvir takođe predviđa detaljne obaveze nadgledanja i izveštavanja svake države, uključujući i objavljivanje na internet sajtovima namenjenim za obaveštavanje o državnoj pomoći, godišnje izveštavanje Komisije, pružanje konačne liste mera koje su preduzete do 31. decembra 2020. godine i odgovaranje na bilo koje upite Komisije.\nPravni okvir se primenjuje odmah, počev od 19. marta 2020. godine do 31. decembra 2020. godine, i biće primenjen na sve mere, uključujući i one prijavljene pre 19. marta 2020. godine.\nDirektna primena na države u procesu pridruživanja EU\nPravne tekovine Evropske unije u oblasti prava konkurencije su ključni element mreže Sporazuma o stabilizaciji, uključujući i onaj sa Turskom, zemljama Zapadnog Balkana i sa Ukrajinom. Na primer, u slučaju Srbije, član 73 stav 2 Sporazuma o stabilizaciji i pridruživanju glasi:\n„Svako postupanje suprotno ovom članu ocenjivaće se na osnovu kriterijuma koji proističi iz primene pravila konkurencije koja se primenjuju u Zajednici, naročito iz članova [101, 102, 106 i 107 UFEU] i instrumenta tumačenja koje su usvojile institucije Zajednice.” [isticanje pojedinih delova je dodato].\nShodno tome, član 73 stav 3 SSP i član 107 stav 3 tačka b UFEU su su primenljivi na državnu pomoć koja se odobrava u Srbiji. Štaviše, Pravni okvir usvojen od strane Komisije, nedvosmisleno potpada pod „instrumente tumačenja“.\nNavedeno proizilazi iz prethodne prakse Komisije i nacionalnog organa nadležnog za kontrolu državne pomoći (Komisija za kontrolu državne pomoći – KKDP). Pomenuta praksa je poslednji put potvrđena 17. marta 2020. godine, kada je KKDP donela Obaveštenje o primeni pravila za dodelu državne pomoći u vezi sa novonastalim okolnostima – COVID-19 (Obaveštenje KKDP) što najvećim delom predstavlja prevod Saopštenja Komisije o Koordinisanom EU odgovoru na izbijanje krize od 13. marta 2020. godine (prilog 3).\nObaveštenje KKDP se izričito poziva na primenu člana 73. stava 2. SSP, koji je kao ratifikovani međunarodni ugovor integralni deo pravnog sistema Srbije, i koji u hijerarhiji pravnih akata ima primat nad Zakonom o kontroli državne pomoći Srbije.\nIako je veliki broj mera i odredbi predviđenih Pravnim okvirom direktno primenljiv, neke je potrebno detaljnije regulisati, naročito obavezu nadgledanja i izveštavanja. Shodno tome, možemo očekivati dalje smernice od nadležnog Direktorata za politiku susedstva i pregovora o proširenju Evropske komisije (DG NEAR).\nU međuvremenu, preostaje nam da vidimo kako će ostale države u procesu pridruživanja i države kandidati iskoristiti svoje ponovo stečeno pravo za odobravanje pomoći zbog izbijanja COVID-19.


Han: Srbija mora da ispuni dosta iz Briselskog sporazuma\nObjavio Urednik2 02 februar 2015 .\nEvropski komesar za susedsku politiku i proširenje Johanes Han rekao je da bi trebalo sve postojeće obaveze iz Briselskog sporazuma da budu ispunjene da bi bilo otvoreno poglavlje 35 i dodao da na tom planu ima još dosta toga da se uradi.\nS obzirom na to da sam u članku Miroslava Lazanskog pomenut imenom i prezimenom, kao i da se dovodi u sumnju moja motivacija da se raspitujem za to koliko se svrsishodno troši novac poreskih obveznika kada je u pitanju vojska, osećam da mi je dužnost da odgovorim kolegi Lazanskom\nNeznanje, majka drskosti\nDa bi iole ozbiljno mogao raspravljati o ovoj temi, g. Lazanski se morao potruditi da pročita bar dva relevantna zakona – Zakon o slobodnom pristupu informacijama od javnog značaja i Zakon o tajnosti podataka\nAdvokat Vujačić tužio direktorku FHP Sandru Orlović\nAdvokat Svetozar Vujačić saopštio je da je u svojstvu građanina podneo krivičnu prijavu protiv direktorke Fonda za humanitarno pravo Sandre Orlović zbog optužbi koje je iznela protiv načelnika generalštaba Vojske Srbije Ljubiše Dikovića.\nCEAS PODSEĆA: Šabić: Imamo više dokumenata označenih kao tajna nego NATO\nBlic Online, 27.6.2014.\nBeograd - Iako je Srbija Zakon o tajnosti podataka usvojila još 2009. godine, njegova primena i dalje predstavlja problem, kako zbog nepotpunog korpusa pratećih podzakonskih akata, tako i zbog inertnosti i nepripremljenosti administracije koja još nije raskinula sa tradicionalnim obrascima klasifikovanja podataka, ocenjeno je danas na skupu posvećenom primeni tog zakona.\nZašto Srbiju baš i ne zanima presuda iz Haga\nAlJazeera, piše jelena Milić, 1.2.2015\nKakva god bude presuda Međunarodnog suda pravde, srpske elite će naći načina da ih tumače tako da se dezavuišu koncept međunarodnih krivičnih sudova i tranzicione pravde.\nMapa pokazuje ko uvozi oružje od Rusa, a ko od Amerikanaca. Evo gde je Srbija\nŠta je šokiralo Karlu del Ponte\nSenator Murphy: Veći angažman SAD na Balkanu da se smanji uticaj Rusije


RTCG - Radio Televizija Crne Gore - Nacionalni javni servis :: Korona virus - Crna Gora :: Kovid ambulante u Nikšiću preopterećene\nJulijana Žugić, RCG [ B.B. ]\n20. 01. 2022. 09:30 >> 14:31 1\nKovid ambulante u Nikšiću preopterećene\nU Nikšiću je od 1. do 18. januara urađeno gotovo 10.000 testova, što dovoljno govori o preopteređenosti kovid ambulanti Doma zdravlja, ali ljekari svojim požrtvovanjem pokušavaju da izađu u suret velikom broju pacijenata, kazala je direktorica Doma zdravlja Nikšić dr Vera Bulatović u emisijie Link. Direktor podgoričkog Doma zdravlja Danilo Jokić ističe da je u glavnom gradu situacija nešto relaksiranija, ali da moraju biti na oprezu.\nBulatović je istakla da su za 18 dana januara uradili 8.294 brza testa od kojih je 4.259 bilo pozitivno i imali 1.150 PSR testova od čega je 595 bilo pozitivno.\n"Postoji preopterećenost, jer se javljaju i ljudi sa sezonskim gripom koji je karakterističan za zimske mjesece, a ne treba zaboraviti i da je pored omikrona, aktivan i delta soj koji je samo malo potisnut. Jako je teško organizovati službu i tu dugujemo zahvalnost i ljekarima Hitne pomoći, Opšte bolnice i čak i Transfuzije koji po potrebi uskači i pomažu u procesu rada. S obzirom na toliko velik broj pacijenata i ja po potrebi pomažem", kaže Bulatović.\nNapomenula je da je na bolovanju po raznim osnovama čak 27 ljekara, a dodatni problem je što su zdravstvene ustanove smještene u jednom objektu.\n"Imamo razdvojen čisti dio bolnice od kovid centra, ali, ipak, sve službe su skoncentrisane u jedan objkakat, pa je koncentracija ljudi uvijek velika i teško se poštuju epidemiološke mjere. Ima gužvi i neprijatnih situacija, jer ljudi kada su bolesni, misle da je njihov problem najveći i nemaju puno strpljenja za druge", ističe Bulatović.\nKazala je da zbog tako velikog broja odsutnih, jedan ljekar dnevno ima i po 300 pacijenata.\n"Uspijevamo da se organizujemo uz enormne napore ljekara i njihov prekovremeni rad, pa se ni jedan pacijent ne ostavlja, a da se ne obavi pregled. Desila se samo jednom situacija da smo imali pacijente koje nijesmo mogli primiti dana kada su se javili, ali su oni dobili brojeve tako da su sjutra ujutru bili prvi na redu", objasnila je Bulatović.\nKako je kazala, uz sve pomenute teškoće organizuju rad i pokušavaju da ubrzaju proces, ali građani moraju razumjeti da su ljekari isrpljeni i umorni, jer je ovo sitaucija koja traje već gotovo tri godine.\nDirektor Doma zdravlja Podgorica Danilo Jokić kaže da je situacija u Podgorici imala pik prije 15-tak dana kada su i napravili reogranizaciju u 24 sata i otvorili jedna punk u Donjoj Gorici.\n"Imali smo uslova da otvorimo još ambulanti u objektu na Starom aerodromu, ali nijesmo upravo da se ne bi pravile gužve, jer pacijent uvijek ima pratnju i svara se rizik od još većeg širenja zaraze. Bila je presija i javnosti i medija, a mi ljekati ne volimo pritisak, ali smo, ipak, se organizovali brzo i otvorili punk u Donjoj Gorici", kazao je on.\nJokić ističe da sada imaju jednu relaksiranu situacija, ali da moraju biti na oprezu.\n"Pad obiljelih je olakšanje za radni proces, ali i dalje imamo puno posla, dnevno se odradi 800 testiranja, od kojih 38,7 odsto bude pozitivnih. Dobra vijest je da u dječjem kovid centru u Tološima imamo sve manje pozitivnih slučajeva, svega oko 20 odsto", kazao je Jokić.\nU "Linku" Veselin Stanišić\nU "Linku" gost Eldin Dobardžić\nU "Linku" gost Stevan Katić\nMiodrag Lekić gost "Linka"\n25.06. Napadač u Oslu optužen za terorizam\n25.06. Kupci nezadovoljni cijenama na hercegnovskoj pijaci


HARADINAJEVA GLUPOST KOJU ĆE PLATITI ALBANCI SA KOSOVA: "Ova mera neće uspeti, zabranite svu robu iz Srbije!" | Vestinet.rs\nPočetna AKTUELNO\tHARADINAJEVA GLUPOST KOJU ĆE PLATITI ALBANCI SA KOSOVA: „Ova mera neće uspeti, zabranite svu robu iz Srbije!“\nHARADINAJEVA GLUPOST KOJU ĆE PLATITI ALBANCI SA KOSOVA: „Ova mera neće uspeti, zabranite svu robu iz Srbije!“\nPoslanica Skupštine Kosova i šefica parlamentarne partije Alternativa Mimoza Kusari Ljilja ocenila je kao lošu odluku o uvođenju takse za robu iz Srbije i BiH.\nOna je poručila premijeru Kosova Ramušu Haradinaju da proba nešto drugo, jer „ova mera neće uspeti“, te da se ovom odlukom u stvari kažnjavaju građani Kosova.\n„Uspostavljanjem takse od 10 odsto od strane Kosova Srbija i srpske kompanije neće osetiti sankcije Vlade Kosova.\nVećina kompanija već imaju zalihe na Kosovu, dok će povećanje od 10 odsto, kada se zalihe potroše platiti građani Kosova.\nDrugim rečima, ovom odlukom Vlada Kosova kažnjava građane Kosova“, napisala je Ljilja na fejsbuku.\nOd ove odluke su izuzeti proizvodi stranih firmi koji se proizvode u Srbiji i BiH. „Da Srbija zaslužuje kaznene mere zbog ponašanja to je već stara vest, ali je Vlada Kosova ipak trebalo da ima smelosti i odlučnosti i malo više ekonomske logike kada je donela odluku“, napisala je Ljilja.\nOna ocenjuje da ovu odluku neće osetiti srpske kompanije već građani Kosova jer kada budu potrošene zalihe koje te kompanije imaju na Kosovu to će platiti građani zemlje.\n„Ako je vlada imala ozbiljnu nameru da preduzme kaznene mere prema Srbiji, neka uradi kako sam ja uradila 2011. godine kada je bila ministar trgovine. Neka zatvori granicu za svu robu iz Srbije, bez straha i bez izuzetaka“, smatra Ljilja.\nNa ovu odluku je reagovao sada već bivši ministar trgovine i industrije u vladi Haradinaja, Bajram Hasani koji je ocenio da slične predloge koje je on dao nisu podržali pojedini članovi Vlade, sa obrazloženjem da to šteti dobrosusedskim odnosima i da se time gaze principi CEFTA.\n„Znajući ih, ministre i Vladu, sumnjam da će to biti dugoročne mere, mogu trajati do sledećeg utorka“, napisao je Hasani na Fejsbuku.\nVlada Kosova je na sednici u utorak donela odluku da uvede takse za robu koja se uvozi iz Srbije i Bosne i Hercegovine u iznosu od 10 odsto, isključujući iz toga proizvode međunarodnih kompanija koje imaju svoje ispostave u tim zemljama.\nNa ovu odluku je odmah reagovala Evropska unija i Srbija.


Trend Travel Montenegro | Transferi\nUkolko Vaš let kasni,vozač će Vas garantovano čekati, bez dodatne nadoknade!\nRELACIJA TRANSFERA malo vozilo od 1 do 4 osobe mini van od 5 do 8 osoba mini bus od 9 do 12 osoba...\nNa značajnom i atraktivnom prostoru, u podnožju najviše planine dinarskog masiva Orjena i ulaza u Bokokotorski zaliv, između dva grada...\nAgencija Trend Travel DMC za Vas posebno organizuje uslugu transfera po Vašoj želji. Ova vrsta transfera je prilagođena svim...\nAgencija Trend Travel DMC za Vas posebno organizuje uslugu VIP transfera. Ova vrsta transfera je prilagođena potrebama VIP gostiju...\nKako bismo Vam olakšali način poslovanja i omogućili da svoje obaveze obavljate nesmetano, za Vas smo osmislili poseban vid ...\nKada Vaš avion sleti, prvo će te sačekati prtljag, a potom otići ka izlazu. Čim izađete iz aerodroma, vidjećete Vašeg vozača kako ...


Baltimorska policija oslobodjena optužbi u slučaju Grej\nGlorija Darden, majka Fredija Greja, briše suze na konferenciji za novinare koju je održala Merilin Mozbi, državni tužilac.\nTužilaštvo u Merilendu odbacio je sve preostale optužbe protiv baltimorskih policajaca koji su čekali sudjenje zbog smrti mladog Afroamerikanca Fredija Greja u policijskom pritvoru. Tako je okončan važan sudski slučaj koji je privukao pažnju cele zemlje.\nGrej je pretpeo ozbiljne povrede kičmene moždine u aprilu 2015. dok je, u lisicama prevožen u policijskom kombiju, ali nije bio vezan sigurnosnim pojasom.\nNjegova smrt je dodatno rasplamsala pokret “Crnački životi su vredni”, i dovela je do nereda u Baltimoru i velikih protesta u tom gradu kao i širom Amerike. Šestoro policajaca, troje belaca I troje crnaca, bili su optuženi za ubistvo drugog stepena, uz navode da su ilegalno uhapsili i grubo transportovali kombijem Greja, a zatim odbili njegov zahtev da mu se ukaže medicinska pomoć.\nNa pretresu koji je trebalo da bude početak sudjenja policajcu Geretu Mileru, tužilac Majkl Šacou izjavio je da država odustaje od svih optužbi protiv policajaca koji su čekali na sudjenje. Trojica od šest policajaca optuženih u slučaju Grej ranije su oslobodjena optužbi, a svi su negirali optuzbe za ubistvo.


Hladan talas i u Starčevu, Dobrovoljci "zamrzli" domaćina na minus 45 • Kovinac.rs - nezavisni informativni portal\nHladan talas i u Starčevu, Dobrovoljci „zamrzli“ domaćina na minus 45\n13. februara 2021. Nebojša Marinović\nKošarkaši Radničkog upisali su danas i desetu pobedu u prvenstvu Druge srpske lige sever – Grupa D. U neoubičajeno ranom (12.30h) terminu (šesti čas, prva smena škole) crno-beli su ubedljivo porazili Neolit u Starčevu rezultatom 99:54.\nPoput utakmice u Kovinu (koja je završena trijumfom našeg tima 105:66), rezultatske neizvesnosti gotovo i da nije bilo, pa je tim trenera Vladimira Cvetkovića već na „velikom odmoru“imao ubedljivih 23 razlike – 49:26.\nU trećoj četvrtini bilo je 15:12 za crno-bele, a u poslednjoj 35:16.\nSvi igrači našeg tima upisali su se u strelce, a najefikasniji bio je Marko Bogdanović koji je nanizao 20. Jedan manje imao je Sarmeš (5 trojki), a dvocifreni su bili još – Aleksa Lakićević (15), Jakov Papić (13) i Luka Anušić (11). Vujković je postigao 6, Milosavljević i Gvozdenović po 4, Teodor Papić 3, a Pušonjić i Milovanović po 2.\nDo kraja ove faze prvenstva Radničkom je ostao još susret sa Agrobanataom iz Plandišta u Kovinu, a nakon toga će po četiri najbolja tima iz ove i Grupe C formirati novu grupu u kojoj će se odlučivati ko će u viši rang.\nU novu grupu prenose se samo rezultati sa ekipama koje su se našle među četiri (Jedinstvo Kačarevo, Virtus i BNS), a igra se, po dvokružnom liga sistemu, kod kuće i na strani samo protiv timova iz suprotne grupe (za sada su to dve ekipe iz Rume – RU koš i Sloven, te Jadran iz Golubinaca).\nRadnički u narednu fazu prenosi jedanaest od mogućih dvanaest bodova (5 pobeda i pooraz).\nAkademija Vitez piše istoriju opštinskog boksa, Danilo Gulan u Super ligi\n27. jula 2021., 11:27


Faktor | Evropska komisija upriličila videokonferenciju za godišnjicu genocida u Srebrenici\nŠefica Misije BiH pri EU u Briselu ambasadorica Emina Merdan učestvovala je na videokonferenciji u povodu obilježavanja 25. godišnjice genocida u Srebrenici i u organizaciji Evropske komisije.\nVideokonferenciju o temi 'Sjećanje na Srebrenicu: Evropska zajednička historija' otvorio je komesar Evropske komisije za susjedstvo i proširenje Olivér Várhelyi. U uvodnom izlaganju obratio se i specijalni izvjestilac Evropskog parlamenta za BiH Paulo Rangel, te ambasadorica Emina Merdan, šefica Misije Bosne i Hercegovine pri Evropskoj uniji u Briselu.\nAmbasadorica Merdan zahvalila je komesaru Várhelyiju i Evropskoj komisiji za organizaciju tako važne konferencije te naglasila da je suočavanje i zaštita istine ključna za završetak procesa pomirenja. Dodala je da je pomirenje presudno za postizanje trajne stabilnosti koja je neophodna za izgradnju prosperitetne budućnosti, te da je to od izuzetne važnosti za dalji razvoj demokratske i multietničke Bosne i Hercegovine.\nIstaknula je da su vladavina zakona i poštivanje ljudskih prava, kao i pomirenje, stabilnost i društveno-ekonomski razvoj sastavni dio procesa evropskih integracija. Dodala je da je Evropska unija izgrađena na principima mirnog suživota i predanoj saradnji članica, te naglasila da je glavna motivacija za proces evropskih integracija želja da se spriječi ponavljanje ratova i zločina u Evropi.\nNapomenula je da građani Bosne i Hercegovine cijene jasnu posvećenost institucija Evropske unije, kao i njenih država članica evropskoj perspektivi BiH kao jedinstvene, ujedinjene i suverene države. Na konferenciji je učestvovao i šef Delegacije EU u BiH i specijalni predstavnik EU u BiH ambasador Johann Sattler te brojni predstavnici civilnog društva iz BiH i regiona, koji su se reflektirali na najcrnje stranice evropske historije, te razmijenili mišljenja o načinima izgradnje budućnosti zasnovane na istini i pravdi.\n- Konferencija je završena izlaganjem direktorice za zapadni Balkan u Generalnom direktoratu za evropsku politiku susjedstva i pregovore o proširenju Evropske komisije Genoveva-Ruiz Calavere - saopćio je Ured za odnose sa javnošću MVP BiH.\ngenocid u SrebreniciEvropska komisija


Filipče: Građani Srbije biće oslobođeni putarina u Severnoj Makedoniji od 15. juna do 15. avgusta | Blok vesti\nFilipče: Građani Srbije biće oslobođeni putarina u Severnoj Makedoniji od 15. juna do 15. avgusta\nVenko Filipče i Zlatibor Lončar Foto: Ministarstvo zdravlja\nOn je to rekao u Beogradu na zajedničkoj konferencij za novinare sa srpskim ministrom zdravlja Zlatiborom Lončarem, sa kojim je dogovorio strateško partnerstvo sa "Torlakom" oko nabavke vakcina.\n"Vlada Republike Severne Makdonije će doneti odluku da svi srpski građani budu oslobođeni plaćanja putarina od 15. juna do 15. avgusta. To je sezona u kojoj veliki broj srpskih gradjana tradicionalno putuje i u Severnu Makedoniju i ka Grčkoj", rekao je Filipče.\nPrva cepiva koja su stigla u Severnu Makedoniju bilo je 8.000 Fajzer vakcina, koje su upotrebljene za imunizaciju zdravstvenih radnika. U međuvremenu,, u Srbiji su između ostalog vakcinisani i makedonski novinari.\nPrevious articleVAZURA O SUPERLIGI EVROPE: Bogati žele da „oplode“ bogatstvo, a ostali treba da nestanu\nNext articleStefanović: Nevažno je da li je osoba koja je svedočila o podvođenju maloletnica član stranke, imamo još dokaza o slučaju Palma


TotalCar.rs » Za „džip“ nema krize\nJeep, novo, Prodaja\n0 komentara 9608 pregleda\nEvropska prodaja „Krajslerove“ robne marke „džip“ lane je bila veća za 61,8 odsto nego 2010. godine, bez obzira na ukupan pad isporuka vozila u regionu od 1,4 procenata, objavilo je Udruženje evropskih proizvođača automobila (ACEA).\nProdaja američkog „džipa“ skočila je minule godine i u SAD za 44 odsto, a na globalnom tržištu 41 procenat. Prodaja je porasla posle integracije „Krajslera“ u italijansku grupaciju „Fijat“. Podaci o evropskoj prodaji novog brenda, među kojima je i model snažijeg automobila „grand čiroki“, obuhvataju 27 članica Evropske unije i zemlje evropske zone slobodne trgovine.\nU Italiji, prodaja „džipa“ porasla je čak 117,6 procenata prošle godine, u odnosu na 2010. godinu, dok je registracija u Francuskoj povećana 71,7 odsto, u Nemačkoj 124 odsto i 21,2 odsto u Španiji. U decembru je prodaja povećana 47,8 odsto u Evropi u odnosu na isti mesec prethodne godine, dok je pad prodaje čitave auto-industrije bio 5,8 procenata.\nPovećanje prodaje „džipa“ u Evropi najbolji je znak da je učinjen dobar posao kada je italijanski „Fijat“ preuzeo posrnulu kompaniju „Krajsler“, koja se nalazila na ivici bankrote u periodu krize pre tri godine, ocenjuju analitičari.\nPredsednik i izvršni direktor robne marke „džip“ Majk Mejnli smatra da je uspehu „džipa“, pored saradnje sa „Fijatom“, najviše doprinelo jačanje mreže dilera, kao i ponuda novih „džip“ modela na evropskom tržištu. Kompanija je uspela da obezbedi štedljive i istovremeno snažne automobile. Pun pogodak bila je ugradnja „Fijatovog“ energetski efikasnog i ekološki prilagođenog motora zepremine 3 litra CRD i „multidžet“ tehnologije, kojim je opremljen model „grand čiroki“, rekao je Mejnli.\nLamborghini Aventador SVJ Xago biće proizveden u samo 10 primeraka\n„Tramontana R“ – vetar brzine 344 km/č\nDart Vejder i Joda kao GPS vodiči\nTeaser: Ford Mustang RTR (2015)


SDS Vranje: Za gašenje "Vranjskih" kriva lokalna vlast\nGradski odbor SDS u Vranju se takođe obratio medijima povodom dešavanja u vezi Novina Vranjskih prenosimo vam saopštenje u celosti.\nPrvi put u 23 godine dugoj istoriji Vranja naš grad je ovog četvrtka bez novina „Vranjskih“.\nOvaj brend Vranja, simbol po kome se Vranje prepoznavalo u Srbiji i svetu nije ugašen voljom vlasnika ili tržišne stvarnosti, nego voljom lokalnih moćnika koji ništa drugo i ne znaju do da otpuštaju, zatvaraju i satiru i ono malo vrednog što je ostalo posle njihovog pohoda na ovaj grad.\nSocijaldemokratska stranka smatra da je za gašenje „Vranjskih“ pre svega kriva ova lokalna vlast oličena u SNS-u, koja je sve učinila da uguši svako slobodno mišljenje i svaki pokušaj da se javno razobliči njeno pogubno delovanje. „Vranjske“ nisu izašle, ali su otkrile i ko koga zapošljava, i ko plaća kome da bude direktor, ko otpušta ljude i ostavlja ih bez hleba, ko smatra da su krađa i pljačka legitimno sredstvo ostvarivanja političkih ciljeva.\nZato SDS traži da ovo bude poslednji četvrtak bez „Vranjskih“, poslednji četvrtak kada vlast može mirno da spava i radi šta hoće. SDS stoji uz „Vranjske“ i poziva građane da stanu uz nas. Sve su nam uzeli, i dalje otimaju, ali slobodu ne damo ni po koju cenu.


Foto: MUP, privatna arhiva / RAS Srbija\nFirma "Jovanjica", jedna od najpoznatijih po proizvodnji organske hrane, osnovana 2011. godine u Beogradu sa osnovnom delatnošću u prozvodnji povrća i lubenica. Prema podacima Agencije za privredne registre njome su rukovode dva direktora Predrag Koluvija i Aleksandar Anđić. Koluvija je vlasnik 75 odsto firme, a Anđić 25 odsto udela.\nDIREKTOR "JOVANJICE" GAJIO MARIHUANU Uhapšen i zbog falsifikovanja službene legitimacije, policija traga za još jednom osobom\nKoluvija je sredinom ovog meseca uhapšen sa falsifikovanom službenom policijskom ispravom i tada je otkriveno da je među plastenicima, u kojima su bili organski proizvodi, nalaze i plastenici puni marihuane!\nOno što je posebno interesantno je je firma "Jovanjica" u julu prošle godine značajno povećala kapital za ukupno 4,8 miliona dinara. Od toga je upravo Koluvija je uplatio 3,2 miliona dinara, a Anđić 1,6 miliona.\nKao jedan od razloga za povećanje kapitala može da bude povećanje finansijske snage firme neophodne za učešće na određenom tenderu ili konkursu za subvencije.\nPoslednjih godina firma je konstanstno uvećavala zaradu i broj zaposlenih. Prošle godine firma je ostvarila profit od 1,8 miliona dinara, a godinu dana pre toga dobit od 1,3 miliona.\nFirma je u 2016. godini imala osam zaposlenih, a u prošloj godini 20 zaposlenih.\nPolicijska istraga utvrdila je da je Koluvija bio na čelu grupe koja je gajila marihuanu u plastenicima. Sa njim je uhapšeno još osam zaposlenih u "Jovanjici".\nKako su za "Blic" rekli u Ministarstvu poljoprivrede, "Jovanjici" nisu dali subvencije.\n- Povodom zahteva za informacijom o tome da li je preduzece "Jovanjica" dobilo subvencije u delu poljoprivredne proizvodnje, obavestavamo vas da to preduzece, niti bilo koje povezano lice sa "Jovanjicom" nikada nije dobilo subvencije ni po jednom osnovu od strane Ministarstva poljoprivrede - saopštilo je ovo ministarstvo za "Blic".\nUzgajao drogu i pre nego što je dobio dozvolu za proizvodnju industrijske konoplje\nPrvi rezultati policijske istrage došli su do podataka da je Koluvija industrijsku konoplju sa više od 0,3 THC počeo da gaji početkom ove godine iako je dozvolu za uzganjanje industrijske konoplje sa manje od 0,3 THC dobio tek u junu ove godine.\nSada se sumnja da je, zapravo, pomenuta dozvola bila samo maska za nezakonitu proizvodnju marihuane.\nU zahtevu za sprovođenje istrage protiv Koluvije i još osmoro zaposlenih u ovoj kompaniji, u čijim je plastenicima otkriveno i zaplenjeno 649,4 kilograma osušene marihuane i 65.581 stabljika kanabisa, navodi se da se sumnja da su oni od januara ove godine, do trenutka hapšenja, u staklenicima uzgajali opojnu drogu.\nTužilaštvo za organizovani kriminal ispituje i jednu firmu iz Velike Plane, koja je nosilac dozvole za uzgoj industrijske konoplje i u čijoj laboratoriji obraćuje seme. Sam uzgoj, prema dokumentaciji, trebalo je da se organizuje u "Jovanjici".\n- Interesantno je da su firme, gde je trebalo da završi kanabis, u Sloveniji i Makedoniji, tesno povezane sa Koluvijom. Njegovi bliski saradnici su rukovodioci u tim ograncima - objašnjava izvor lista "Večernje novosti".


PUTIN ŽELI SNAŽNIJI WHO, PREDLOŽIO KONFERENCIJU O VAKCINI PROTIV KORONAVIRUSA | Hayat.ba\nPUTIN ŽELI SNAŽNIJI WHO, PREDLOŽIO KONFERENCIJU O VAKCINI PROTIV KORONAVIRUSA\nRuski predsjednik Vladimir Putin rekao je danas na Općoj skupštini UN-a da treba osnažiti Svjetsku zdravstvenu organizaciju (WHO) kako bi koordinirala globalni odgovor na pandemiju koronavirusa i predložio je konferenciju na visokom nivou o saradnji u razvoju vakcine.\nPredlažemo održavanje online konferencije na visokom nivou, koja bi bila uskoro, za zemlje zainteresirane za saradnju u razvoju vakcine protiv koronavirusa – izjavio je Putin.\n“Spremni smo podijeliti iskustvo i nastaviti sarađivati sa svim državama i međunarodnim entitetima, uključujući u opskrbi drugih zemalja ruskom vakcinom koje se pokazalo pouzdanom, sigurnom i učinkovitom”, rekao je.\nRusija je bila prva zemlja koja je dala regulatorno odobrenje za vakcinu protiv novog koronavirusa i to prije završetka ispitivanja, što je izazvalo zabrinutost među naučnicima i doktorima u pogledu sigurnosti i učinkovitosti ruske vakcine.\nMeđutim, nekoliko zemalja sada razmatra usvajanje mjera koje bi ubrzale odobrenje vakcine.\nPutin je također kritikovao SAD, rekavši da bi ukidanje “nelegitimnih sankcija” pomoglo svijetu da se oporavi od pandemije koronavirusa.


Trampova naredba stupa na snagu: „Huavej“ na crnoj listi - 17.05.2019, Sputnik Srbija\nDanas stupa na snagu naredba američke administracije kojom se kineski telekomunikacioni gigant „Huavej“ stavlja na crnu listu u SAD. 17.05.2019, Sputnik Srbija\nDanas stupa na snagu naredba američke administracije kojom se kineski telekomunikacioni gigant „Huavej“ stavlja na crnu listu u SAD.\n16 Maj 2019, 22:46\nMinistar trgovine Vilbur Ros najavio je sinoć, u intervju za „Blumberg“, da će danas ta naredba stupiti na snagu.\nAmeričko Ministarstvo trgovine saopštilo je da na takozvanu „listu pravnih lica“ stavlja „Huavej“ i još 70 podružnica, čime se toj telekomunikacionoj kompaniji zabranjuje da nabavlja komponente i tehnologiju od američkih firmi bez prethodnog odobrenja SAD.\nU Trampovoj naredbi nije konkretno navedena nijedna zemlja ili kompanija, ali su američki zvaničnici prethodno označili „Huavej“ kao „pretnju“ i lobirali kod saveznika da ne koriste mrežnu opremu „Huaveja“ za 5G mreže naredne generacije, podseća Rojters.


LIFFE najavljen u Beogradu\nJug press 05.09.2018\nBEOGRAD-LESKOVAC Jedanaesti LIFFE – Leskovači internacionalni festival filmske režije biće održan od 18. do 22. septembra na više lokacija u Leskovcu, u organizaciji Leskovačkog kulturnog centra. U okviru glavnog takmičarskog programa publika će… »\nNiške vesti: Festival filmske režije u Leskovcu od 18-22. septembraJugmedia: LESKOVAC PONOVO CENTAR KULTURE: LIFFE i ove godine prepun poznatih filmskih imena i premijera (VIDEO)\nRakić: Srbi na KiM željno očekuju obraćanje Vučića\nPredsednik Srpske liste Goran Rakić kaže da je interesovanje za predstojeću posetu predsednika Srbija Aleksandra Vučića Kosmetu na najvišem nivou i da Srbi na Kosovu i Metohiji željno očekuju njegovo obraćanje. Rakić je u izjavi za Tanjug naveo… »\nVečernje novosti: Rakić o poseti Vučića Kosmetu: Biće to najveći doček od 1989. godineDnevnik: Rakić: Srbi na KiM željno očekuju obraćanje Vučićajoš 1 povezana\nČetiri prosvetna sindikata saopštila su da njihovi članovi štrajkuju skraćenjem časova u više od 1.000 škola širom Srbije i najavila nastavak štrajka za utorak, 11. septembar. "Nakon veličanstvenog protesta 'Pravda iznad para' u petak, 31… »\nKurir: Sindikati prosvete ne odustaju od štrajka: Skraćeni časovi u više od hiljadu škola, nastavak protesta 11. septembraNovi magazin: Sindikati tvrde da se štrajkuje u 1.000 školajoš 1 povezana


Banović Strahinje 78000 , RS (Bosna i Hercegovina)\n53 m2Sobe: 2Cijena: 100,000 KM\nProdaje se dvosoban stan površine 53 m2 u naselju Mejdan kod stadiona „Naprijed“. Stan je smješten na drugom spratu, a strukutura stana je sljedeća: hodnik, kupatilo, dnevna soba, kuhinja sa trpezarijom iz koje se pristupa balkonu, manji degažman i spavaća soba. Iz priloženih fotografija se vidi da je stan potrebno u potpunosti renovirati, a uz određenu adaptaciju može se dobiti i još jedna spavaća soba.\nU cijenu stana uračunata je i podrumska prostorija (dimenzija 2x2), stan je priključen na gradsku toplovodnu mrežu sa ugrađenim kalorimetrom, zgrada ima izuzetno organizovan ZEV i sve u zgradi se redovno održava. Dokumentacija predmetne nekretnine je uredna u vlasništvu 1/1 bez tereta.\nNa raspolaganju 2019-09-01\nStanje objekta: Potrebna sanacija


Tanjug 3. marta 2021. 13:39\nBEOGRAD – Seminar u okviru projekta “Stvaramo životne šampione: zajedno za zdraviju i sigurniju zajednicu” održan je u Doboju, gde su trenerima omladinskih škola RFK Grafičar, FK Maribor, FK Nova Gorica, FK Doboj i FK Pelister predstavljene aktivnosti čiji je cilj revitalizacija obrazovne i pedagoške uloge fudbala kao sporta.\nOvaj projekat realizuje se kroz Erasmus+ program Evropske unije, a u njega je uključeno šest zemalja – Srbija, BiH, Slovenija, Hrvatska, Severna Makedonija i Turska.\n„Izuzetno smo ponosni na ovaj projekat i saradnju sa Razvojnim centrom za mlade iz Beograda, kao i na saradnju sa ostalim klubovima iz regiona sa kojima delimo zajednički cilj; kreiranje zdravog okruženja i pravih vrednosti za buduće generacije. Savremeni fudbal je multi disciplinaran i konstantno napreduje, što predstavlja poseban izazov trenerima mlađih kategorija i zahteva neprekidnu edukaciju. U saradnji sa profesorima sa Univerziteta iz Turske, Srbije i Makedonije, treneri dobijaju nova saznanja iz oblasti psihologije i pedagogije, koja će primenjivati u radu sa mladim igračima“, izjavio je predsednik RFK “Grafičar” Slobodan Govedarica.


Prvi pas vodič stigao u Srbiju:\nUnapređenje položaja osoba sa invaliditetom: Prvi pas vodič stigao u Srbiju!\nPredsednica Udruženja "Beli štap" Vesna Nestorović zahvalila je Sekretarijatu za socijalnu zaštitu grada Beograda bez čije pomoći, kako je istakla, ne bi bilo moguće dovođenje psa vodiča u Srbiju\nVesti 30.04.2015. - 22:22h Autor: Tanjug\nPovodom Svetskog dana pasa vodiča, juče, 29. aprila, je u Starom dvoru predstavljen prvi pas vodič za slepe i slabovide osobe u Srbiji, a događaju je prisustvovala i gradska sekretarka za socijalnu zaštitu Nataša Stanisavljević.\nOna je tom prilikom uručila sertifikate osobama koje su uspešno završile obuku za slepe i slabovide osobe u organizaciji Udruženja slepih i slabovidih Srbije "Beli štap".\n"Grad Beograd vodi odgovornu socijalnu politiku i sa tim u vezi podržavamo sve aktivnosti koje vode unapređenju položaja osoba sa invaliditetom, kao i slepih i slabovidih osoba", istakla je Stanisavljević, a saopšteno je iz Gradske uprave.\nPoslednja patrola teško bolsnog policijskog psa - I najjači su pustili suzu! (VIDEO)\nOna je podsetila da je Grad Beograd i resorni sekretarijat među prvima podržao program "Pas vodič, najbolji prijatelj", kao i sve aktivnosti koje vode afirmaciji samostalnog života osoba sa invaliditetom u Beogradu.\nPredsednica Udruženja "Beli štap" Vesna Nestorović zahvalila je Sekretarijatu za socijalnu zaštitu grada Beograda bez čije pomoći, kako je istakla, ne bi bilo moguće dovođenje psa vodiča u Srbiju.\nOna je podsetila da je pas vodič Astor stigao u Srbiju u saradnji sa slovenačkim udruženjem Slo-Canisa iz Maribora, a projekat je podržan od Ministarstva za rad i zapošljavanje, boračka i socijalna pitanja i Ambasade Australije u Beogradu.\nPas vodičOsobe sa invaliditetomSlepi ljudiSlepiloPas


Srpska Reč — Audi u maju predstavlja novu strategiju!\nAudi će u maju predstaviti novu strategiju. Kako se nadaju zvaničnici brenda iz Ingloštata, ona će kompaniji pomoći da “uhvati korak” sa najvećim rivalima, brendovima BMW i Mercedes, za kojima trenutno zaostaje.\nProšle godine se Audi suočio sa padom profita. Razlog za to je povećana potrošnja i investicije u tehnologiju elektrifikacije. Takođe, udarac je zadao i novi WLTP ciklus testiranja emisije štetnih gasova. U isto vreme, prodaja je na globalnom nivou pala za 3,5% u odnosu na 2017. godinu. Prodaja u Evropi je pala za čak 14%.\nPredstavnici kompanije Audi su juče na konferenciji naveli da će 2019. godina biti “godina tranzicije” za njihov brend. Očekuje se savladavanje prepreka u vidu WLTP ciklusa, povećanih troškova i unapređenje makroekonomijie.\n“Radićemo na sređivanju naših troškova, ali se suočavamo i sa godinom čišćenja”, naveo je Aleksandar Sejc, jedan od čelnika kompanije Audi.\nPrvi korak ka boljoj budućnosti nemački proizvođač automobila će načiniti već 23. maja, kada će biti predstavljen novi plan.\nPredstavnici kompanije su naveli i da će u sledećih 24 meseci Audi na tržište lansirati 5 potpuno električnih i 7 plug-in hibridnih modela. Do 2025. godine se očekuje da Audi u svojoj gami ima 30 elektrificiranih modela. Takođe, 14 milijardi evra će biti investirano u tehnologiju autonomne vožnje, električne automobile i digitalne usluge do 2023. godine.\nKako prenosi Bloomberg, brend iz Ingloštata takođe očekuje bližu saradnju sa “sestrinskim” brendovima iz okvira VW grupacije. Planiran je i veći fokus ka najvećem tržitšu automobila na svetu, ka Kini.\naudi automobili Ingloštat Novi planovi Strategija vesti Vrele Gume\nVeliki uspeh na Olimpijadi u Almati: Četiri zlata i...\nPeruničić izabrao 16 rukometaša za SP –...


Toplije, u subotu i nedelju iznad proseka\nIzvor: Radio Televizija Vojvodine, 28.Apr.2021, 00:33\nUveče i tokom noći razvedravanje. Duvaće slab i umeren, istočni i jugoistočni, u košavskom području jak, a na jugu Banata i Podunavlju povremeno sa udarima >> Pročitaj celu vest na sajtu Radio Televizija Vojvodine << olujne jačine. Jutarnja temperatura biće od 6 do 10, najviša dnevna od 15 do 20, na istoku Srbije oko 11 stepeni.\nU Novom Sadu će biti pretežno oblačno i malo toplije, povremeno sa kišom, u pojedinim delovima grada moguća je i pojava kratkotrajnog pljuska sa grmljavinom. Uveče i tokom noći razvedravanje. Jutarnja temperatura oko 9, najviša dnevna oko 16 stepeni.\nPrema izgledima za narednih sedam dana, od četvrtka do nedelje promenljivo oblačno i osetno toplije sa retkom pojavom kratkotrajne kise ili pljuska.


Eksplozije u fabrici "Sloboda" u Čačku, radnici i građani evakuisani, nema povređenih (VIDEO) – ZoomUe\nby Vesna Đurović · 4 јуна, 2021\nČAČAK-U fabrici Sloboda je došlo do serije eksplozija rano jutros, počev od 1.30 časova.\nMinistar unutrašnjih poslova Aleksandar Vulin izjavio je ranije danas da u eksploziji nema povredjenih i da je “situacija pod kontrolom”, kao i da se eksplozija, po svemu sudeći, desila u “magacinu gotovih proizvoda”. Još nije poznat uzrok nesreće, a situacija se polako smiruje. Svi radnici su evakuisani, kao i građani koji žive u blizini fabrike i nema povređenih. Najbitnije je da nema žrtava, rekao je gradonačelnik Čačka za RTS. Vatrogasci čekaju da se steknu uslovi kako bi ušli u fabriku.\nVojni analitičar Aleksandar Radić izjavio je da se u fabrici namenske industrije “Sloboda” u Čačku, u kojoj je noćas došlo do ekspolozije, proizvodi municija različitih kalibara, od 20 do 155 milimetara.\n“Oni proizvode municiju za protivavionske topove Bofors 40 milimetara, municiju za haubice 155 milimetara NATO kalibar, tenkovske projektile 125 milimetara i municiju za topove 30 milimetara”, kazao je danas Radić za agenciju Beta.\nFabrika “Sloboda” u Čačku osnovana je 1948. godine. Tokom agresije NATO 1999. postrojenja “Slobode” bombardovana su, a fabrika je ubrzo obnovljena.\n“Izgledalo je da ne postoji šansa da će ta fabrika opet postojati. Ali, obnovila je proizvodnju i prošili su proizvodni program”, dodao je on.\nRadić je naveo da je u vojnoj industriji uvek bilo nesreća, poput onih u valjevskom “Krušiku” i fabrici “Milan Blagojević Namenska” iz Lučana, a da su one zbog prirode posla vidljivije u medijima.\nNext story Rally trka – Nagrada Zlatibora 2021.\nPrevious story Smeće skratilo rutu Limske regate


Banjaluka: Čubrilović DNS-ov kandidat za gradonačelnika | Banjaluka.net\nBanjaluka: Čubrilović DNS-ov kandidat za gradonačelnika\nDemokratski narodni savez će, najvjerovatnije 11. aprila, koalicionim partnerima iz SNSD-a i SP-a predložiti svog kandidata za gradonačelnika Banjaluke, a kako Press RS saznaje, to će biti aktuelni predsjednik Narodne skupštine RS Nedeljko Čubrilović.\nU Gradskom odboru DNS-a u Banjaluci uvjereni su da je Čubrilović najbolji kandidat za tu poziciju, pa će u to pokušati da uvjere i partnerske stranke iz vladajućeg bloka. Ovo je za Press potvrdio i potpredsjednik Gradskog odbora DNS-a u Banjaluci i aktuelni predsjednik gradske skupštine, Budimir Balaban, koji je ocijenio da je po njegovom ličnom mišljenju Čubrilović najbolji kandidat za gradonačelnika najvećeg grada Srpske i uvjeren je da bi on mogao pobijediti bilo kog protivničkog kandidata!\n“DNS nije sa koalicionim partnerima, ali ni unutar naše stranke, precizirao kandidate za gradonačelnike i načelnike opština u RS. Okvirni dogovor bio je da to bude definisano do kraja ovog mjeseca, ali mislim da ćemo oko 5. aprila imati načelan dogovor. GO DNS-a u Banjaluci će 11. aprila održati sjednicu kada ćemo i definitivno usaglasiti i javno objaviti ko je naš kandidat za Banjaluku, a s kojim ćemo prvo izaći pred SNSD i SP. Naš najjači kandidat za Banjaluku je Nedeljko Čubrilović i mislim da bi on bio najbolji izbor za cijelu koaliciju”, kazao je Balaban.\nOn je naglasio i da će DNS pokušati da uvjeri koalicione partnere da zajednički podrže Čubrilovićevu kandidaturu, ali je naglasio i da “DNS nema nikakvih problema” da podrži i kandidate drugih stranaka, pa čak i nestranačku ličnost.\n“Mi u tom pogledu nismo isključivi, ali smatram da je Čubrilović najbolji izbor. Vodio je odbor DNS-a u Banjaluci i u vrlo nepovoljnim uslovima, ima dugo i bogato iskustvo u politici, ali i privredi”, dodao je Balaban.\nOn je zaključio i da je najbolje da koalicija ima zajedničke kandidate u svim gradovima i opštinama u RS, ali da ostaje da se dogovore u kojoj lokalnoj zajednici bi čiji kandidat bio najbolji izbor.\nOd predsjednika parlamenta Srpske juče nismo uspjeli da dobijemo komentar, jer se Čubrilović nije javljao na telefon.\nGeneralni sekretar SNSD-a Luka Petrović tvrdi da će zajednički kandidati koalicije biti dogovoreni narednih dana, te da je sve prije nego što se to desi stvar spekulacija. On je kazao i da “ne može reći da nije čuo za informacije” o mogućem DNS-ovom prijedlogu da za gradonačelnika Banjaluke kandiduje Čubrilovića, ali da još ništa nije zvanično predloženo.\n“Od rukovodstva DNS-a ili predsjednika njihovog banjalučkog odbora nisam zvanično to čuo. Svaka stranka u koaliciji, naravno, ima pravo da iznese svoj prijedlog i da se o tome diskutuje, a na kraju ćemo se usaglasiti čiji prijedlog je najbolji. Mislim da niko neće praviti probleme u vezi sa definisanjem konačnih rješenja. Sve će biti dogovoreno za nekoliko dana i očekujem da ćemo uskoro objaviti sva imena”, rekao je Petrović za Press.\nOd ranije je već poznato da je najizvjesniji prijedlog SNSD-a za kandidata za gradonačelnika Banjaluke bio je predsjednik Gradskog odbora ove stranke Igor Radojičić. Međutim, iako se njegovo ime već duži period ističe u prvi plan, još nema zvanične potvrde iz stranke o njegovoj kandidaturi. Ono što je očigledno, a što se vidi na primjeru Trebinja i Teslića, o čemu smo takođe pisali, jeste da lokalni stranački funkcioneri u nekim lokalnim zajednicama imaju drugačije planove od krovnih koalicionih dogovora, a koje uspijevaju da sprovedu u djelo.\nOznake: Igor Radojičić, Luka Petrović, Nedeljko Čubrilović


Najboljih hotela blizu Gama, Španija - smeštaj blizu Gama\nKantabrija 1 301 smeštajni objekat\nnajboljih hotela u gradu Gama\nPosetiocima se dopada: tišina, priroda, plaže\nPutujete na destinaciju Gama zbog posla?\n3 smeštajna objekta u gradu Gama\nTražite ponude na destinaciji Gama?\nMesta koja volimo u gradu Gama\nU gradu Gama\nU blizini grada Gama\nHotel Rural en Escalante Las Solanas Hotel sa 1 zvezdicom\nPosada La Rivera De Escalante Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nSan Román de Escalante Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nOwen and Hilary. Velika Britanija\nPopularni hoteli u gradu Gama\n„Interior design, service, surrounding itself”\nGama- grad i okolina\nBilbao na 50,3 km\nSantander na 24 km\nSantiljana del Mar na 47,7 km\nNoha na 6,6 km\nIsla na 8,8 km\nSuanses na 42,3 km\nSantoña na 5,7 km\nArgoños na 4,4 km\nEscalante na 1,7 km\nSan Miguel de Meruelo na 6,3 km\nBeranga na 4,7 km\nColindres na 6 km\nBárcena de Cicero na 1,6 km\nHazas de Cesto na 5,8 km\nCicero na 3,8 km\nSan Mamés de Meruelo na 5 km\nAerodrom Santander (SDR) 24,5 km\nAerodrom Bilbao (BIO) 51,1 km\nAerodrom Vitorija (VIT) 87,4 km\nHoteli - Gama\nUštedite do 50% u gradu Gama


30.11.2021. / 8:00\nBANJALUKA – Kompanija za priređivanje igara na sreću “WIN RS”, sa svojim poslovnim brendovima “Casino Club” i “Tombola Drava”, finansijski je podržala aktivnosti Karate kluba “Shotokan”, najstarije legalne škole karatea na prostoru bivše Jugoslavije.\nViše od tri decenije, KK “Shotokan” je posvećen radu sa djecom i mladima, koje obučava i odgaja u vrhunske sportiste i plemenite ljude posvećene predanom radu, obrazovanju, ali i promociji sportske Banjaluke i njenih istinskih vrijednosti.\nPostupajući kao društveno odgovorna kompanija koja se zalaže isključivo za zakonite oblike igara na sreću u Republici Srpskoj, “WIN RS” sa svojim brendovima “Casino Club” i “Tombola Drava” je sponzorisanjem Karate kluba “Shotokan” istakao opredjeljenje da podrži kolektive koji rade sa djecom i mladima. Cilj kompanije “WIN RS” je da društveno odgovornim radom i zalaganjima podrži zdrav psiho-fizički razvoj djece i omladine u našem društvu. Jedan od boljih načina za to je podrška sportskim kolektivima koji imaju razvijene programe rada sa mlađim kategorijama. “WIN RS” smatra da je usmjeravanje mladih na sport i treniranje efikasan način da se oni zaštite od usvajanja nezdravih navika i okretanja porocima.\nSa tim se slaže i Rajko Vranješ, dugogodišnji veliki majstor karatea i osnivač Karate kluba “Shotokan”. On podsjeća da su u KK “Shotokan” trenirali svjetski i evropski prvaci, da je klub biran za najbolju banjalučku školu sporta čak četiri puta, da su karatisti kluba birani među najprespektivnije sportiste grada i da je svojevremeno “Shotokan” nezvanično proglašen brendom grada.\n“Zahvalni smo “WIN RS”-u, “Casino Clubu” i “Tomboli Drava” na dodijeljenoj donaciji kao i na njihovom motivu da podrže sportske klubove koji djecu i mlade usmjeravaju na zdrav psiho-fizički razvoj, držeći ih daleko od iskušenja da se odaju nezdravim navikama ili porocima kao što su pušenje, kocka, droga i alkohol. Dodijeljenom donacijom podržali su naš odlazak na takmičenja koja nam mnogo znače, a često su nam finansijski prezahtjevna budući da je do sada izostajala podrška grada i države. I iz tog razloga zahvalni smo “WIN RS”-u na dodijeljenoj donaciji, jer je prepoznao vrijednosti našeg kluba koji je, između ostalog, 2008. godine na Evropskom prvenstvu seniora u Banjaluci imao 5 takmičara u reprezentaciji Srbije od kojih su 4 osvojila zlatne medalje”, kaže Vranješ dodajući da mu je to najdraži klupski uspjeh iako je bilo i mnogo drugih.\nKao društveno odgovorna kompanija, “WIN RS” sa svojim brendovima “Casino Club” i “Tombola Drava”, nastaviće da podržava dobre prakse u svom okruženju i sveukupni razvoj društva u Republici Srpskoj.\nTagovi: shotokanWin RS\nKompanija “WIN RS”, sa svojim brendovima Casino Club i Tombola Drava, finansijski podržala Skijaški klub “RIS” Banjaluka


► MOK naredio istragu u Međunarodnoj amaterskoj bokserskoj federaciji\nMeđunarodni olimpijski komitet (MOK) zaustavio je danas planiranje bokserskog programa na Olimpijskim igrama u Tokiju 2020. godine i naredio pokretanje istrage u Međunarodnoj amaterskoj bokserskoj federaciji (AIBA), pošto je za njenog predsednika izabran Gafur Rahimov.\nRahimov je 3. novembra u Moskvi izabran za predsednika AIBA, iako ga američke vlasti sumnjiče za umešanost u trgovinu heroinom.\nRahimov je negirao da je počinio bilo kakvo krivično delo.\nMOK je saopštio da tokom istrage ne može da kontaktira za organizatorima Olimpijskih igara 2020. godine.\nIstražuju se finansije, vođstvo i integritet AIBA.\nPostoji mogućnost da MOK organizuje Olimpijski bokserski turnir, uključujući i kvalifikacije, bez kontrole AIBA.\nOtvorena istraga o mogućim zločinima protiv čovečnosti 1943. u Marseju\nU Francuskoj je otvorena istraga o mogućim zločinima protiv čovečnosti kako bi se pronašli mogući još živi počinitelji progona i nasilnog transfera 1943. godine oko 20.000 stanovnika Marseja.


Delegacija Ambasade Vijetnama u posjeti FIPA-i - Biznis Info\nYou are at:Home»Ekonomija»Delegacija Ambasade Vijetnama u posjeti FIPA-i\nDelegacija Ambasade Vijetnama u posjeti FIPA-i\nBy BiznisInfo on\t 23/05/2018 Ekonomija\nPredstavnici Ambasade Vijetnama u Mađarskoj, koja nerezidentno pokriva i Bosnu i Hercegovinu, Pham Van Cong, trgovinski savjetnik, Le Trọng Ha, politički savjetnik, te Tran Ngọc Ha, prvi sekretar, posjetili su Agenciju za unapređenje stranih investicija BiH (FIPA) kako bi se upoznali s mogućnostima privrede Bosne i Hercegovine, te mogućnostima za jačanje ekonomske suradnje između dvije zemlje, uključujući investicije i trgovinsku razmjenu.\nPredstavnici nadležnih institucija u BiH Slavica Korica, pomoćnik direktora FIPA-e, Ognjenka Lalović, direktor Sektora privrede u VTK BiH, Zehra Selimović, šef Odsjeka za strana ulaganja Ministarstva vanjske trgovine i ekonomskih odnosa BiH, te Alma Tabučić, stručni savjetnik u Ministarstvu su upoznali goste s osnovnim zadacima i ciljevima nadležnih institucija na polju jačanja privrede BiH.\nOdržana je i prezentacija o mogućnostima za ulaganja u BiH i predstavljene mogućnosti za unapređenje trgovinske razmjene između dvije zemlje.\nDelegacija Ambasade Vijetnama upoznala je predstavnike BiH s osnovnim makroekonomskim pokazateljima Vijetnama i istakla stalni napredak njihove ekonomije i predstavila mogućnosti za unapređenje ekonomske suradnje dvije zemlje.\nPrisutni su se suglasili da privrednici nemaju dovoljno informacija o mogućnostima suradnje, ali da postoje potencijali i da treba raditi na njenom unapređenju.\nFIPA strane investicije


SINDIKAT (UDRUŽENJE) PENZIONERA SRBIJE NEZAVISNOST UČESTVUJE U JAVNOJ RASPRAVI O IZMENAMA I DOPUNAMA ZAKONA O PIO | UGS Nezavisnost\nDatum: 02. aprila 2021 Kategorija: Sindikat penzionera NEZAVISNOSTNema komentara\nU skladu sa javnim pozivom na javnu raspravu o Nacrtu zakona o izmenama i dopunama Zakona o penzijskom i invalidskom osiguranju, Sindikat (Udruženje) penzionera Srbije ‘’Nezavisnost’, jedno od dva reprezentativna penzionerska udruženja na nacionalnom nivou, se uključilo u ovu raspravu i na adresu Ministarstva za rad, zapošljavanje, boračka i socijalna pitanja i Republičkog fonda PIO, dostavio svoje primedbe i predloge.\nPrimedbe i predlozi se ne odnose samo na predloženi tekst Nacrta Zakona, već i na deo drugog sadržaja trenutno važećeg Zakona. Do stavova upućenih u okviru javne rasprave, naš Sindikat (Udruženje) je došao u poslednjih nekoliko godina, kroz više rasprava o celovitoj reformi sistema PIO, organizacijom domaćih, regionalnih i međunarodnih skupova na ovu temu. Na tim skupovima kojima su, osim naših članova i sindikalnih eksperata, učestvovali mnogobrojni stručnjaci iz zemlje i regiona kao i iz evropskih i međunarodnih asocijacija sindikata zaposlenih (EKS i MKS) i penzionera (FERPA), razmenjena su iskustva i razmatrani primeri dobre prakse iz zemalja učesnica i članica međunarodnih udruženja sindikata i penzionera.\nOsnovne primedbe i predlozi odnose se na suštinu sadržaja Zakona:\nostvarivanje stečenog prava penzionera na penzije obračunate u skladu sa Zakonom o PIO i u tom smislu, zahtev da se penzioneri obeštete, odnosno da im se vrati deo penzija umanjen po osnovu Zakona o privremenom načinu obračuna penzija;\npovoljnija formula za usklađivanje penzija kako bi se sprečilo smanjenje njihove realne vrednosti, odnosno kupovne moći;\npovećanje realnih izvora finansiranja prava iz PIO, koristeći imovinu Fonda;\npovećanje izdvajanja za društveni standard penzionera;\nvraćanje prava socijalnih partnera, predstavnika reprezentativnih sindikata zaposlenih, reprezentativnih penzionerskih organizacija i udruženja poslodavaca u upravljanje i nadzor nad radom Republičkog fonda.\nSa većinom ovih stavova, pojedinačno, u više navrata, Sindikat penzionera Srbije ‘’Nezavisnost’’ je već upoznao nadležne državne organe, ali, na žalost, nismo dobili adekvatne odgovore. Zbog toga smatramo da je predstojeća izmena i dopuna Zakona o PIO dobar trenutak da se neke uočene greške i nepravilnosti isprave, da se obezbedi poštovanje Ustava, zakona i drugih normativnih akata i, na taj način, obezbedi dostojanstveniji život penzionerima i članovima njihovih porodica.\nKroz načelne primedbe i stavove, Sindikat je naglasio obavezu Vlade i nadležnog Ministarstva da o ovim značajnim društvenim pitanjima konsultuje reprezentativne socijalne partnere i Socijalno-ekonomski Savet kao najviši oblik institucionalnog socijalnog dijaloga, te da uvaži njihove stavove i predloge i prihvati navedene argumente, a u skladu sa konvencijama i preporukama MOR-a i evropskim standardima utvrđenim u poglavljima za pristupanje Evropskoj uniji.\nU okviru priprema za formulisanje navedenih primedbi i predloga, Sindikat (Udruženje) penzionera Srbije ‘’Nezavisnost’’ je izvršio konsultacije sa Savezom penzionera Srbije, drugim reprezentativnim udruženjem penzionera na nacionalnom nivou. Na naše veliko zadovoljstvo, stavovi našeg Sindikata (Udruženja) su usaglašeni ili korespondiraju sa stavovima Saveza penzionera Srbije, što je u skladu sa potpisanim Sporazumom o saradnji.\nNačelne primedbe i konkretni predlozi za izmene i dopune Nacrta Zakona, sa obrazloženjima, dostavljene nadležnom Ministarstvu i Republičkom fondu PIO, u traženoj formi, nalaze se u prilogu.\nIme organizacije i institucije:\nUDRUŽENjE (Sindikat) PENZIONERA SRBIJE “NEZAVISNOST“\nBEOGRAD, NUŠIĆEVA 21\nIme i prezime: MILOŠ GRABUNDžIJA, predsednik\nKontakt telefon: O62/ 8855 652\nDatum: 30.mart 2021.g.\nPrimedbe i sugestije, koji se odnose na Nacrt zakona kao celinu ili na njegov deo\nOsnovna, načelna, primedba odnosi se na to što prilikom izrade Nacrta Zakona o izmenama i dopunama Zakona o PIO, nisu konsultovani reprezentativni socijalni partneri – reprezentativni sindikati zaposlenih i reprezentativna udruženja penzionera.\nIsto tako, neprihvatljivo je da barem prilikom planiranja javne rasprave o predloženim izmenama i dopunama, reprezentativni socijalni partneri nisu posebno pozvani, već se tretiraju kao sva ostala pravna i fizička lica – predlagač im se obraća putem javnog poziva, što je suprotno osnovnim principima socijalnog dijaloga. To je, na žalost, povezano i sa činjenicom da socijalni partneri ne učestvuju ravnopravno u upravljanju RF PIO.\nPredložene izmene i dopune imaju više tehnički karakter, dok se suštinski ništa ne menja u položaju korisnika penzija. Udruženje (Sindikat) penzionera Srbije “Nezavisnost“ stoji na stanovištu da svaka izmena i dopuna Zakona o PIO, kao deo reforme sistema PIO, treba za osnovni cilj da ima unapređenje društvenog, socijalnog i materijalnog položaja penzionera.\nIzmene i dopune Zakona o PIO moraju biti u potpunosti u skladu sa Ustavom i drugim pozitivnim normativnim aktima, i ne smeju da dovode u neravnopravan položaj pojedine kategorije osiguranika. Na žalost, predloženom dopunom člana 70 Zakona (70d), pravi se razlika između penzioera koji su otišli u prevremenu penziju u skladu sa Odlukom Vlade o restrukturiranju i pripremi za pšrivatizaciju, i ostalih korisnika prevremene penzije.\nIako se u obrazloženju Nacrta Zakona o izmenama i dopunama Zakona o PIO, pominje i Zakon o privremenom uređivanju načina isplate penzija kojim je bio privremeno uređen način isplate penzije za korisnike čija je penzija bila veća od 25.000 dinara, kao i njegovo stavljanje van snage, ponuđenim izmenama i dopunama Zakona o PIO nije predviđeno obeštećenje penzionera oštećenih po osnovu četverogodišnje primene ovog Zakona.\nBroj člana u Nacrtu zakona i vaš predlog za izmenu\nImajući u vidu iznete opšte, načelne, primedbe, Udruženje (Sindikat) penzionera Srbije “Nezavisnost“, predlaže sledeće:\nUmesto predloženog člana 70d, postojećem članu 70a, dodati novi stav koji glasi:\n“Nakon navršenih 65 godina života korisnika penzije, visina prevremene penzije se obračunava na način na koji se određuje starosna penzija“ (bez umanjenja).\nČlan 80, dopuniti novim stavom koji glasi:\n“ U slučaju da ovako usklađen iznos prosečne penzije bude niži od 50% prosečne zarade u istom periodu, odnosno da izdvajanje za masu isplaćenih penzija bude znatno niže od 10% BDP, penzije se vanredno usklađuju ili se, u konsultaciji sa reprezentativnim socijalnim partnerima, utvrđuje nova formula usklađivanja.“\nČlan 155, izmeniti, tako da glasi:\n“ Upravni odbor imenuje i razrešava Vlada Republike Srbije, a ima 9 članova i to:\n4 člana iz sastava nadležnog ministarstva ili drugih državnih organa, odnosno institucija koje se neposredno bave pitanjima iz oblasti penzijskog i invalidskog osiguranja i zaštite;\n2 člana iz redova sindikata zaposlenih, reprezentativnih na nacionalnom nivou (po 1 iz svakog reprezentativnog sindikata);\n1 član iz sastava reprezentativnog udruženja poslodavaca;\n2 člana iz redova udruženja penzionera reprezentativnih na nacionalnom nivou ( po 1 iz svakog).“\nIza člana 168, dodati novi član 168 a, koji glasi:\nNadzorni odbor broji 5 članova, a čini ga po 1 član iz svakog sindikata zaposlenih, udruženja penzionera i udruženja poslodavaca, reprezentativnih na nacionalnom nivou.\nDelokrug i način rada Nadzornog odbora uređuje se Statutom RF PIO i Pravilnikom o radu Nadzornog odbora. “\nČlan 169, tačku 3 izmeniti tako da glasi:\n“ 3. Sredstva dobijena stavljanjem u funkciju i domaćinskim raspolaganjem imovinom RF PIO, kao i prihod od infrastrukturnih objekata građenih sredstvima RF PIO.“\nČlan 171, stav 2, procenat izdvajanja za društveni standard, povećati sa 0,10 na 0, 20 % ukupnih prihoda Fonda .\nU završne i prelazne odredbe, ubaciti novi član, koji glasi:\n“Posebnim -lex specijalis- zakonom, donetim u roku od 6 meseci od usvajanja ovog Zakona, utvrdiće se obaveza države da korisnicima penzija vrati dug, odnosno deo penzija umanjen po osnovu primene Zakona o privremenom uređivanju načina isplate penzija, kao i rok i način vraćanja tog duga. “\nObrazloženje upućenog predloga za izmenu\nČlan 70d Nacrta Zakona, pravi razliku između penzioera koji su otišli u prevremenu penziju u skladu sa Odlukom Vlade o restrukturiranju i pripremi za pšrivatizaciju, i ostalih korisnika prevremene penzije, što jedan deo penzionerske populacije diskriminiše i dovodi u neravnopravan položaj. To nije u skladu sa Ustavom i treba menjati, kao što je predloženo od strane Udruženja (Sindikata) penzioera Srbije “Nezavisnost“.\nKako kretanje penzija ne bi zaostajalo za kretanjem zarada, odnosno kako se ne bi smanjivala realna vrednost – kupovna moć penzija, treba odrediti parametre za vanredno usklađivanje penzija – odnos sa prosečnom zaradom i učešće troškova penzije u BDP. Ukoliko ta opcija nije prihvatljiva, moguće je, umesto “švajcarske formule“ (50:50) primeniti formulu koja se primenjuje u Sloveniji – usklađivanje penzija 60% sa rastom zarada, a 40% sa rastom potrošačkih cena.\nU upravljanju Fondom PIO treba, u skladu sa načelima socijalnog dijaloga (konvencije i preporuke MOR-a) da, osim Vlade, ravcnopravno učestvuju predstavnici svih reprezentativnih socijalnih partnera – sindikata, poslodavaca kao i reprezentativni predstavnici korisnika penzija – udruženja penzionera. To je praksa u svim demokratskim društvima – u upravljanju ravnopravno učestvuju oni koji stvaraju i oni koji koriste sredstva Fonda PIO – zaposleni, poslodavci i penzhioneri, posredstvom svojih legitimnoih predstavnika.\nSindikat penzionera Srbije “Nezavisnost“ se protivio ukudanju Nadzornog odbora RF PIO i smatra da to nadzorno telo, koga bi činili predstavnici socijalnih partnera, ali ne i Vlade, treba vratiti kao jedan od kontrolnih mehanizama funkcionisanja Fonda.\nSa ciljem povećanja realnih izvora prihoda za podmirivanje prava iz i po osnovu PIO, a samim tim i smanjenja učešća finansiranja iz Budžeta, u realne prihode Fonda treba uvrstiti prihode od privatizacije i eksploatacije imovine RF PIO, poslovnog prostora, banja i rehabilitacionih centara i infrastrukturnih objekata građenih sredstvima Fonda PIO.\nSrecdstva za društveni standard penzionera koja se izdvajaju po stopi od 0,10% ukupnih primanja, nisu dovoljna za pokrivanje potreba podizanja društvenog standarda penziionera, posebno onih sa nižim penzijama. Tome svedočimo svake godine prilikom prijava za besplatno korišćenje banja i rehabilitacionih centara, kod podele paketa solidarne pomoći, organizacije Olimpijade lica trećeg doba i drugih sportskih i kulturnih manifestacija, jer zbog ograničenih sredstava, otprilike tek svaki treći penzioner koji ispunjava uslove za korišćenje ovih pogodnosti, to može i da iskoristi. Zbog toga je neophodno povećati sredstva za društveni standard penzionera koja će se koristiti u skladu sa Pravilnikom o društvenom standardu penzionera, na 0,20% ukupnih prihoda Fonda.\nZakon o privremenom uređivanju načina isplate penzija je, prema oceni Udruženja (Sindikata) penzionera Srbije “Nezavisnost“ bio suprotan odredbi Ustava Republike Srbije o nepovredivosti stečenih prava (a penzije su stečeno pravo). Zbog toga je obaveza države da taj dug penzionerima vrati. Način i rokove vraćanja, Vlada treba da utvrdi, uz prethodne konsultacije sa reprezentativnim sindikatima i udruženjima penzionera, kroz poseban Zakon (npr. Zakon o pretvaranju tog duga u javni dug) ili poseban Program vraćanja duga. Udruženje (Sindikat) penzionera Srbije “Nezavisnost“ je sačinilo radnu verziju takvog Zakona i spremni smo ga ustupiti na uvid i korišćenje nadležnim državnim organima.\nPandemija proširila rodni jaz u srpskom društvu\n09. jula 2021\nSindikat (Udruženje) penzionera Srbije ‘’Nezavisnost’’ u akciji prikupljanja prijava za besplatno banjsko lečenje penzionera sa niskim penzijama\n07. juna 2021


Eko-BiH mreža: Zagađenje koje nam prijeti će biti daleko veće nego što možemo da pojmimo - eTrafika\nEko-BiH mreža: Zagađenje koje nam prijeti će biti daleko veće nego što možemo da pojmimo\n11/03/2019 2 min za čitanje\nUlaz u kompleks kasarne Čerkezovac na Trgovskoj gori, koja je planirana lokacija za odlaganje radioaktivnog otpada, nalazi se samo 800 metara od rijeke Une, a 1.000 metara od vodozahvata za Novi Grad. Iz ovog vodozahvata vodu pije više od 15.000 građana, a u dolini Une živi oko 230.000 stanovnika. Svi oni bi bili direktno ugoženi.\nViktor Bjelić iz Centra za životnu sredinu ističe da organizacije okupljene u Eko-BiH mrežu u potpunosti podržavaju Green Team, te da će im se pridružiti u borbi protiv ovog problema.\n„Država Bosna i Hercegovina mora da se zauzme za životnu sredinu i zdravlje svojih stanovnika, te učini sve da ne dođe do odlaganja opasnog otpada u neposrednoj blizini njenih granica. Ovaj slučaj pomno pratimo i pozdravljamo napore resornog ministarstva da nađe rješenje“, rekao je Viktor Bjelić iz Centra za životnu sredinu.\nEkološke organizacije Bosne i Hercegovine su se okupile tokom vikenda i planirale naredne korake, od kojih je jedan podrška lokalnim zajednicama i organizacijama koje se bore protiv štetnih aktivnosti, poput ovog primjera.\nBiHekologijaHrvatskaradioaktivni otpadTrgovska gorazagađenježivotna sredina


Кon: Niko nikome neće oprostiti onakvo punjenje bolnica - NOVA portal\nКon: Niko nikome neće oprostiti onakvo punjenje bolnica\nDruštvo Autor:RTS 29. Avg. 202008:4615 Komentara\nEpidemiolog Predrag Кon je rekao za RTS da su podaci, kada je reč o koroanvirusu, dobri i da ukazuju na poboljšanje situacije, ali upozorava da je virus i dalje sa nama i da bi trebalo shvatiti da će ostati još dugo.\nPredrag Кon je, gostujući u Dnevniku RTS-a, naveo da je teško da ćemo uopšte stići do nule, kada je reč o broju novozaraženih, i do prekida prvog talasa.\nKon: Ako nemate simptome posle 14 dana, nepotreban test\n“Samoizolacija najlogičnija za povratnike iz inostranstva”\nКon je upozorio da u kafićima i restoranima mora da se poštuje mera distance, i da je jasno da svaki sto mora da ima svoje dezinfekciono sredstvo.\nКako navodi, ako se to ne poštuje, opet hrlimo ka ponovno širenju virusa, a to jedva uspevamo da spustimo posle mesec dana.\n“Treba da shvatimo da ovo nije šala i ne sme biti opuštanja. Niko nikome neće oprostiti onakvo punjenje bolnica kakvo se desilo”, rekao je Кon i dodao: “Apelujem na organe kontrole da rade svoj posao sada više nego ikad”.\nКon je napomenuo da su juče na Кriznom štabu odbijeni svi zahtevi i da se spinuje da je reč o naglom popuštanju mera. Ponavlja da noćni klubo ni u kom slučaju ne bi smeli da rade.\nU kovid bolnicama u Vranju 27 pacijenata, osam ima koronu\nÐerlek: Novopazarska bolnica se priprema za nonkovid sistem\nКada je reč o preporuci samoizolacije za osobe koje dolaze s letovanja, Кon je rekao da bi svako trebalo da bude svestan, ako dolazi iz zemalja gde je povišen prenos virusa, da ugrožava sebe i okolinu.\nOd zemalja u okruženju, to su Hrvatska, Crna Gora i BiH, pojasnio je Кon.\n“Sve što mi radimo, radimo na usporavanju prenošenja virusa i obezbeđivanju da imamo situaciju sa što manje problema za zadravstveni sistem”, rekao je Кon.\nКaže i da se čeka vakcina i da se u to gleda sa velikom nadom.


Realizovan plan edukacije o opasnosti od mina | Palelive.com\nPočetna Regija Zvornik Realizovan plan edukacije o opasnosti od mina\nZVORNIK – U regiji Birač potpuno je realizovan Plan edukacije o opasnostima od mina i neeksplodiranih ubojitih sredstava, koji je proveden od 23. decembra prošle do 2. februara ove godine, rekao je vođa Tima jedan Crvenog krsta Republike Srpske Dejan Galić.\nGalić je naveo da je u regiji Birač, odnosno u opštinama Zvornik, Milići, Bratunac i Šekovići, ovom edukacijom bilo obuhvaćeno 449 učenika šestih, sedmih i osmih razreda osnovnih škola, kao i 670 članova lovačkih udruženja.\n“Za ciljne grupe održane su prezentacije i predavanja, te podjela prigodnog materijala sa porukom: `Misli mine`. Učenicima su podijeljene sveske formata A5 i rasporedi časova, dok su lovačka udruženja dobila komplete prve pomoći, rukavice i vreće”, dodao je Galić.\nOn je još jednom poručio da su mine “skrivene ubice”, ali da znanje o minama daje sposobnost da one budu izbjegnute, odnosno da se ne dogode tragične posljedice.\nCrveni krst Republike Srpske je u ovom periodu realizovao aktivnosti upozoravanja na opasnosti od mina, čiji je osnovni cilj da se u što većoj mjeri smanje rizično ponašanje, ulasci u sumnjive i rizične površine, kao i da se učenici još jednom edukuju o tome kako da se ponašaju u slučaju da naiđu na neeksplodirano ubojito sredstvo ili minu, kako bi bile izbjegnute nove žrtve.\nPrethodni članakUnicef donirao opremu vrijednu 60.000 KM\nNaredni članakU Đeđevu i Mazoču mještani sami održavaju prohodnost


Hajdin: "Fenomenalan osećaj" - Sportske.net\nHajdin: "Fenomenalan osećaj"\nZvezdino zimsko pojačanje Stefan Hajdin odigrao je u sredu svoj prvi meč u crveno-belom dresu. Evo kakvi su mu utisci nakon duela sa Grafičarom.\nZvezdina ''petarda'' u prvoj proveri, jedno pojačanje se ozbiljno namećeMože li Kokeza danas da pomogne Zvezdi?Milojević o prelaznom roku u Zvezdi - Ima li problema oko Luke Adžića?Zvezda - Iznenađenje, odlaze trojica o kojima se nije pisalo?Čeka se rasplet, mnogo toga zavisi od Boaćija\nFudbaleri Crvene zvezde odigrali su u sredu prvu kontrolnu utakmicu u sklopu priprema za prolećni deo sezone. Lider domaćeg prvenstva ubedljivo je savladao ekipu Grafičara (5:0), a trener Vladan Milojević imao je priliku da na delu vidi i novajlije.\nStefan Hajdin koji je ove zime stigao u Zvezdu iz subotičkog Spartaka zabeležio je prve minute u crveno-belom dresu i upisao asistenciju na svom debiju.\n"Fenomenalan je osećaj obući dres Crvene zvezde, do pre šest meseci nisam mogao ni da sanjam da će se ovo desiti. Drago mi je što sam se vratio i što sam na lep način otpočeo novi staž u svom voljenom klubu", kazao je Hajdin za klupski sajt.\nZvezda je prvu utakmicu dobila ubedljivim rezultatom, a više od golova raduje to što se niko nije povredio i što je sve proteklo u najboljem redu.\n"Odlično sam se osećao na terenu, kao i čitava ekipa danas. Utakmica je protekla u najboljem redu, što je najvažnije bez povreda. Golovi nisu izostali, a to nas sve izuzetno raduje", dodao je Hajdin.\nHajdin je svoj prvi meč u Zvezdinom dresu uveličao asistencijom kod gola Milana Pavkova u 79. minutu.\n"Moji saigrači su pođednako zaslužni za celu akciju i za gol. Odigrao sam dupli pas sa Veljkom Nikolićem i uspeo da uposlim Pavkova, koji nas je odlično ispratio", zaključio je levi bek Crvene zvezde.\nIzabranici Vladana Milojevića u petak putuju za Antaliju ali će pre toga imati još jednu proveru protiv ekipe BASK-a.\nMančester siti i Zvezda - Sledi dogovor, srpski šampion dobija veliko pojačanje?\nTerza ne krije zadovoljstvo nakon nove titule, otkrio o čemu razmišlja Crvena zvezda, postoje dva prioriteta!


Savez slijepih: Ministarstvo diskriminiše potrošače sa invaliditetom | MINA\nNaslovnica MINA Business Savez slijepih: Ministarstvo diskriminiše potrošače sa invaliditetom\nSavez slijepih: Ministarstvo diskriminiše potrošače sa invaliditetom\nPodgorica, (MINA-BUSINESS) – Savez slijepih Crne Gore uputio je oštru reakciju, negodovanje i izrazio veliko nezadovoljstvo usljed, kako su saopštili, nekorektnog i nezakonitog postupanja Ministarstva ekonomije i još aktuelne ministarke Dragice Sekulić povodom diskriminsanja potrošača sa invaliditetom.\n„To Ministarstvo je na krajnje nekorektan, bezobziran i perfidan način, sasvim nezakonito i bez konsultacija sa predstavnicima Saveza slijepih i drugih, zainteresovanih nevladinih organizacija (NVO), početkom marta donijelo izmjene Pravilnika o listi proizvoda, načinu isticanja i vrsti objekata u kojima se ističu obavještenja o robi na Brajevom pismu”, navodi se u saopštenju.\nMinistarstvo je, kako se dodaje, krajem februara donijelo rješenje o formiranju radne grupe za izradu tog pravilnika, kojeg je potpisala Sekulić.\n„Da ironija i bezobzirnost tog Ministarstva budu veći, član Radne grupe, koja se nikada nije sastala, bio je i naš predstavnik Goran Macanović. Rješenje nam je dostavljeno dva dana kasnije, a donošenje Pravilnika je uslijedilo 6. marta, desetak dana prije prvog talasa koronavirusa“, podsjetili su iz Saveza slijepih.\nZa tu, kako su rekli, grubu podvalu i nekorektnost Ministarstva ekonomije, saznali su prije samo nekoliko dana, nakon čega žele da upute oštar protest i negodovanje i da to saznanje podijele sa širom javnošću, kolegama i partnerima.\n„Veoma je bitno navesti to da su novim Pravilnikom vraćena ranija rješenja i odredbe, za koja je Zaštitnik ljudskih prava i sloboda saopštio da su diskriminatorna i nepovoljna za potrošače oštećenog vida i koja su u julu prošle godine bila izmijenjena upravo u skladu sa mišljenjem i preporukama institucije Zaštitnika“, navodi se u saopštenju.\nMinistarstvo, kako su kazali, sasvim otvoreno omalovažava mišljenje Zaštitnika i nastavlja sa diskriminatornim odnosom prema osobama sa invaliditetom.\n„Pravilnik je dakle donesen u apsolutnoj tajnosti, sasvim nezakonito, uz kršenje svih procedura, standarda i elementarnih normi etike i časti, što nije prvi put, već nažalost, ustaljena praksa Ministarstva ekonomije u odnosima sa Savezom slijepih i osobama sa invaliditetom“, dodaje se u saopštenju.\nU Savezu slijepih su, nakon tog postupka čelnih ljudi iz Ministarstva, ocijenili da se taj resor bavio isključivo zaštitom interesa trgovaca, a ne potrošača.\n„Na kraju, ističemo da ćemo se i dalje boriti protiv diskriminacije na svim poljima i da ćemo svakako razmotriti mogućnost podnošenja tužbi za zaštitu od diskriminacije“, zaključuje se u saopštenju.


Lider Narodne partije Austrije (OVP), koja je pobedila na prevremenim parlamentarnim izborima, Sebastijan Kurc nastavio je danas razgovore o budućoj austrijskoj vladi, susretom sa šefom Slobodarske partije (FPO) Norbertom Hoferom, koji je poručio da njegova stranka, za sada, nije spremna za ulazak u vladu.\nHofer je, posle razgovora, novinarima kazao da su dve stranke jedinstvene da nova vlada mora savladati izvesne izazove, a to su pre svega borba protiv lošeg ekonomskog trenda u svetu, kao i bezbednost.\nTeme su bile i ekonomske posledice Bregzita i konflikt u Siriji, naveo je on, ističući da su to dve teme sa kojima se nova vlada mora suočiti.\nIzbori u Austriji mogli bi da donesu promene koje NIKO NIJE MOGAO DA OČEKUJE\nGovoreći o mogućoj novoj koaliciji, Hofer je kazao da najpre mora puno stvari da sredi u svojoj stranci.\nPonovio je da izborni rezultat FPO, koja je izgubila mnogo u poređenju sa izborima 2017, nije nalog za ulazak u vladu.\nMeđutim, ako dođe do neuspeha u formiranju nove vlade, najavio je da će sazvati Predsedništvo FPO kako bi iznova analizirali stanje.\nHofer računa da će Kurc najpre pozvat druge stranke na dalje razgovore i da će ga šef OVP pozvati tek ako ne bude u mogućnosti da sa drugima uspostavi koaliciju.


Proljećna sjetva u Republici Srpskoj: Manje žita, krompira, jagoda… – ASinfo Portal\n“Pšenica nam je po kvalitetu i u prinosu podbacila zbog kišnih dana u maju i junu”, naveo je Marinković u izjavi za “Nezavisne”.\n“Registrovana poljoprivredna gazdinstva, odnosno poljoprivredni proizvođači, mogu da kupe dizel gorivo za potrebe izvođenja proljećnih i jesenjih radova u količini do 100 litara goriva po hektaru. Poljoprivredni proizvođači regresirano dizel gorivo kupuju po maloprodajnoj cijeni umanjenoj za iznos regresa od 0,60 KM/l. Za ovu godinu odobreno je 5.900.000 KM za ovu mjeru”, potvrdili su za “Nezavisne” iz resornog ministarstva.\nOsim ove i niza ostalih mjera, po podacima iz Ministarstva poljoprivrede, šumarstva i vodoprivrede RS, poljoprivredni proizvođači mogu da ostvare i premiju za sjetvu soje, uljane repice i suncokreta po hektaru sjetvene površine.\nGIKIL: Uprava imenovana u skladu sa zakonom – INFORMACIJA JE KAPITAL


Počeli sa gašenjem korone: Broj obolelih u svetu opada treću nedelju zaredom - OrangeStar Agency\nHomeZdravljePočeli sa gašenjem korone: Broj obolelih u svetu opada treću nedelju zaredom\nSvetska zdravstvena organizacija (SZO) saopštila je da broj novoobolelih od koronavirusa na globalnom nivou opada treću nedelju zaredom.\nGeneralni direktor SZO Tedros Gebrejesus ocenio je da novi trend pokazuje da je moguće kontrolisati virus, iako se pojavljuju novi sojevi, uz primenu mera poput fizičkog distanciranja, prekrivanja lica i održavanja higijene.\nTedros je, međutim, ukazao da je svet već bio u sličnoj situaciji i istakao da nije vreme za opuštanje.\n„Tokom protekle godine bilo je trenutaka u gotovo svim zemljama u kojima je broj registrovanih slučajeva opadao. Mere opreza su popuštane i onda bi virus nastavio da besni”, podsetio je Tedros, prenosi Tanjug.\nOn je naglasio da je u trenutku kada se vrši vakcinacija na globalnom nivou potrebno primenjivati mere predostrožnosti koje doprinose bezbednosti ljudi. „Kontrola širenja virusa doprinosi spasavanju života i umanjuje šanse za pojave novih sojeva. Pomaže i da dejstvo vakcina bude efikasnije”, poručio je on.\nNestorović: Počeli su da gase pandemiju\nPrevious articleRUSKI EKSPERT: Sledi krah – Svetska finansijska elita će morati da pristane na Putinov scenario\nNext articleHolivudska diva sa najtužnijom sudbinom: Bila u tajnoj vezi sa kraljem, borila se sa depresijom, ubio je rođeni sin! Život holivudske dive obeležile su ljubavne afere i borba sa depresijom


Dvadeset banaka se pridružilo Hong Kong-Singapur blokčein partnerstvu\nBTC $62.833 +3,11%\nETH $4.209 +3,32%\nBCH $621 +0,59%\nEOS $4,79 +0,53%\nDOGE $0,26 +0,77%\nPrema rečima lokalnih bankara, čak dvadesetak banaka se može prijaviti da se pridruže trgovačkoj mreži baziranoj na blokčeinu između Hong Konga i Singapura.\nPrema rečima lokalnih bankara, čak dvadesetak banaka se može prijaviti da se pridruže trgovačkoj mreži baziranoj na blokčeinu između Hong Konga i Singapura. Sporazum bi označio obe nacije kao centralne u smislu blokčein aplikacija na institucionalnom nivou.\nDvadeset banaka će se pridružiti već planiranoj “kooperaciji”, terminu koji su dala dva nacionalna monetarna veća. Uopšteno govoreći o konkurentima, dve zemlje koje se bore zajedno za ubrzavanje prenosa finansija i digitalnih dokumenata napraviće veliki pad u finansijskom sektoru u Aziji.\nHong Kong se suočava sa opštom borbom sa Kinom, dok se Singapur suočava sa sličnim pitanjem sa ASEAN-om. Zajedno, zemlje će imati priliku da upravljaju načinom na koji nacije rade zajedno u trgovini. Na primer, u ovom trenutku pošiljka iz jedne nacije u drugu traje otprilike jedan dan, dok dokumentacija traje i do nedelju dana. Digitalizacija ove informacije na blokčeinu bi to smanjila na samo nekoliko sekundi.\nZajedno, nacije čine snažan fiskalni savez dva glavna centra, cementirajući koncept kojim ranije konkurentske zemlje mogu sarađivati. Prema jednom službeniku: ”Poruka je da kad radite sa nekim od nas, radite sa nama.”


PCVesti - Google razvija novi Android sa Flashom\nby mpcvon 01.05.2010\nKOMPANIJA ADOBE NEĆE RAZVIJATI Flash za iPhone i iPad, ali će i dalje biti nezaobilazan na tržištu mobilnih telefona. Jedan od glavnih razvojnih inženjera operativnog sistema Android, najavio je da će u sledećoj verziji ovog otvorenog sistema biti integrisana podrška za Flash.\nZamenik Googleovog odeljenja za razvoj Androida, Endi Rubin, najavio je da će verzija 2.2 uključivati podršku za Flash, mada nije konkretno rekao da li će mobilni telefoni sa novim operativnim sistemom imati i instaliranu neophodnu tehnologiju.\nOd ranije je poznato da Google ima potpuno suprotan stav od kompanije Apple po pitanju Flasha, čiji najnoviji proizvod, tablični računar iPad, nema podršku za Flash. Endi Rubin je istakao da razvijanje otvorenog operativnog sistema znači da „ne treba biti militantan u onim stvarima u kojima korisnici uživaju“. Ta izjava se odnosila na korišćenje Flash Playera za brojne aplikacije na vebu koje omogućavaju igre, video animacije, interaktivni softver, programe za obradu fotografija i dr.\nOčekuje se da će Adobe do kraja juna lansirati novu verziju Flash Playera za računare i pametne mobilne telefone.


Plesni savez: “Bu2Dance Festival” nelegitiman – Mladi Nikšića\nNakon događaja koji je upriličen u hotelu Splendid u periodu između 15. i 17. oktobra po nazivom “WADF Stage Dance World Championship Bu2DanceFestival”, dužni smo kao Plesni Savez Crne Gore (PSCG) iznijeti javnosti stav o neligitimnosti održavanja istog. Ovo takmičenje je upriličeno u organizaciji kluba koji nije član PSCG.\nKako su naveli, pozivajući se na Zakon o sportu, održavanje svjetskog prvenstva, kako su ga organizatori nazvali, moguće je isključivo pod okriljem nacionalnog saveza i odobrenjem Vlade Crne Gore. Napominju da je PSCG jedini registrovani plesni savez u crnoj Gori.\n“S’toga, imamo slučaj obmane šire javnosti i učesnika samog takmičenja, klubova i djece koja na “svjetskom prvenstvu“ nisu ostvarila ni jedan poen, što nije slučaj na legitimnim prvenstvima. Dovođenje djece u zabludu da su svjetski šampioni, predstavlja ozbiljan izazov za nadležne organe, ali isto tako i jasan socijalni izazov u daljem razvoju najmlađih. Povodom ovog događaja obavijestili smo Inspekciju za sport, Upravu za mlade i Ministarstvo javne uprave, digitalnog društva i medija, a sve u cilju da zaštitimo licencirane sportske klubove i licencirane takmičare PSCG”, naveli su iz Plesnog saveza CG.\nPredsjedavajući PSCG, Vuk Vukašinović, istiakao je da bavljenje ovom temom na dalje prepušta nadležnim organima. On je pozvao sve zainteresovane klubove koji žele da se bave sportskim plesom, da pristupe PSCG i sve zainteresovane pojedince da se pridruže legalno registrovanim klubovima.\n“Rezultati najboljih svakako će biti prepoznati od strane PSCG, sa jasno definisanim pravilima i uslovima ka postizanju uspjeha”, kazao je Vukašinović.


DOKTOR STEVANOVIĆ PORUČIO SRBIJI NAJVAŽNIJU STVAR DO SADA: Svi moramo ovo ZNATI\nGoran Stevanović, Foto: Printscreen\ndirektor infektivne o epidemiji\nOvo nije borba nekog drugog, već kompletnog stanovništva - rekao je dr Stevanović\nObjavljeno: 27.03.2020. 18:55h\nGoran Stevanović, direktor Infektivne klinike, zahvalio se Vladi i predsedniku na velikoj podršci i dodao da se ova epidemija može poredtiti sa epidemijom Velikih boginja.\nNeće biti težih mera NEĆEMO ZATVARATI GRADOVE: Vučić saopštio najnoviju odluku!\nOVAKVO ĆE BITI STANJE SA PLATAMA I PENZIJAMA: Vučić doneo odluku\nOVO JE PROSEK GODINA PREMINULIH U SRBIJI OD KORONE: Vučić objavio važne vesti\nUŽIVO OBRAĆANJE PREDSEDNIKA VUČIĆA I ANE BRNABIĆ NACIJI: Cela Srbija ovo mora danas da čuje (VIDEO)\n- Kod ove bolesti je izuzetno bitna rana dijagnostika i prepoznavanje teških slučajev ai obavezna hospitalizacija - rekao je dr Stevanović. On je istakao da je država uradila svoj deo posla najbolje što je mogla, kao i zdravstveni sistem.\nKoronavirusKorona virusKorona-virusGoran StevanovićKonferencija


Sirija: Najmanje 35 poginulih civila u vazdušnim napadima turske vojske\nTenkovi turske vojske, Džarablus, 25. avgust 2016.\nTurska vojska saopštila je da je u njihovim vazdušnim udarima u severnoj Siriji ubijeno 25 kurdskih ekstremista, petog dana kampanje koju zajedno sa sirijskim pobunjenicima protiv kurdskih snaga i i militanata Islamske države Iraka i Levanta, vode preko granice u Siriji.\nVojska je saopštila da su ekstremisti ubijeni u područjima Džarablusa, sirijskog grada na granici sa Turskom.\nVojska je saopštila da preduzima sve mere kako bi izbegla civilne žrtve.\nMeđutim, opoziciona sirijska Opservatorija za ljudska prava je saopštila da je najmanje 35 civila poginulo, a više od 70 ranjeno u vazdušnim napadima turskih snaga oko grada Džarablusa.\n"Oko 20 civila je poginulo u napadu artiljerijskih i vazdušnih snaga turske vojske u selu Džeb el Kusi, južno od grada Džarablusa, dok je 15 ljudi ubijeno u bombardovanju susednog sela Al Amarne", rekao je direktor Opservatorije Rami Abdel Rahman.\nPortparol arapsko-kurdskih Demokratskih snaga Sirije Šervan Darviš potvrdio je da su napadi južno od Džarablusa počeli noćas i nastavljeni tokom dana duž cele linije fronta, kao i da je u njima poginulo najmanje 20 civila.\nTo je najveći bilans civilnih žrtava od početka ofanzive "Štit Eufrata", koju je u sredu počela turska vojska zajedno s pobunjenicima, u cilju proterivanja militanata takozvane Islamske države Iraka i Levanta (IDIL) sa tursko-sirijske granice i zaustavljanja prodora kurdskih snaga.\nPrema navodima Opservatorije, najžešće borbe vode se oko Džarablusa, nad kojim su pobunjenici u sredu preuzeli kontrolu od IDIL i počeli akciju njegovog deminiranja.\nU petogodišnjem građanskom ratu u Siriji poginulo je više od 290.000 ljudi, a oko pet miliona je raseljeno.


Google želi vaše ‘Live Photos’ i sada ima aplikaciju za to\nGoogle želi vaše ‘Live Photos’ i upravo je predstavio aplikaciju za to\nMarko Crnjanski 8. 6. 2016.\nPopularni .GIF format odavno je osvojio srca mnogih korisnika na Internetu, koji ga rado upotrebljavaju u konverzacijama kako bi slikovito opisali određenu situaciju, ali i u drugim, uglavnom zabavnim trenucima koje dele sa svojim prijateljima. Želju korisnika za što većim generisanjem ovog sadržaja znaju i iz Googlea, te su juče lansirali iOS aplikaciju poz nazivom 'Motion Stills', putem koje korisnici iPhone uređaja od sada mogu pretvoriti svoje Live Photos momente u pomenuti kratki animirani sadržaj.\nKako se navodi na zvaničnom blogu odeljenja za istraživanje pri Google-u, osnova aplikacije se zapravo zasniva na tehnologiji video stabilizacije razvijene pri ovoj kompaniji, a koja direktno utiče na zamrzavanje pozadine, te je odvaja od prednjeg dela Live Photos formata, kako bi sam okvir izgledao što realnije. Dobijen pokretni format poprima tako sve karakteristike GIF-a – koji korisnici kasnije lako mogu podeliti sa svojim prijateljima na društvenim mrežama.\nUz pomoć nove aplikacije ove tehnološke kompanije, korisnicima je omogućeno da kreiraju kratke i zanimljive klipove koji su prijatni za gledanje. Takođe, kombinacijom nekoliko klipova moguće je montirati jedan duži .GIF koji će slikovito predstaviti vašu avanturu, prethodno zabeleženu uz pomoć Live Photosa.\nInače, kompletan proces dobijanja animiranih sličica se obavlja na telefonu, dok sa druge strane nije potrebna Internet konekcija. Iz Googlea posebno navode da je njihova tehnologija stabilizacije zasovana na procesu linearnog programiranja, te je zadužena da preoblikuje video formate kako da su snimljeni uz pomoć opreme sa stabilizacijom.\nTehnologija u službi korisnika\nTakođe, na blogu se između ostalog navodi kako je pravi izazov bio da se pomenuta tehnologija razvije na najbolji mogući način, kako bi radila brzo i bez prekida na mobilnim telefonima korisnika. Naime, ubrzanja i do 40 puta su dobijena između ostalog razdvajanjem parametra pokreta, ali i korišćenjem iskustva prilikom kreiranja video igara, kao što su proračuni niske rezolucije teksture kako bi se obavio GPU rendering u realnom vremenu.\nŠtaviše, korisnicima je u novoj aplikaciji omogućeno da koriste i kreiranje tzv. loop formata, pomoću posebne optimizacije, baš kao što je slučaj na Instagramovom Boomerang-u. Na ovaj način, Motion Stills lako definiše optimalnu početnu i krajnju tačku klipa, izbacujući zamućene okvire, što utiče na dodatni kvalitet pomenutog sadržaja. Ukoliko želite i sami da isprobate kako se vaš Live Photos pretvara u animirani .GIF – aplikaciju već danas možete besplatno preuzeti za iOS operativni sistem putem AppStore prodavnice.


Trajković garant napretka mladih - CdM\nCafe del Montenegro\t14/07/2020\nKošarka Da se od talenta napravi vrhunski igrač\nTrajković garant napretka mladih\nNenad Trajković (58) brinuće o napretku talenata Budućnost Volija, kao prvi trener Studentskog centra, “filijale” našeg najvećeg kluba i tima koji će se takmičiti u Prvoj A Erste ligi. Trajković je bivši dugogodišnji trener beogradskog Partizana, krajem 90-ih prošlog vijeka. Godinama je radio u bivšem evropskom šampionu kao asistent trenera.\nBio je prvi trener u Krki, Borcu, Igokei, Spartaku, Banjalučkoj pivari; radio je i u reprezentacijama Letonije i Irana. Kao pomoćnik radio je i u NBA timu Finiks Šansa… Pod njegovim mentorstvom stasavali su igrači poput Divca, Stodemajera, Danilovića, Vučevića, Đorđevića, Dragića.\n“Prije svega se zahvaljujem Draganu Bokanu što je odabrao mene kao trenera koj i će da uvede neke novine u mlađem pogonu Budućnost Volija i u seniorskom timu Studentskog Centra. Želim da mu se zahvalim što mi je dao šansu da iskustvom, znanjem i predanim radom odgovorim na njegove ideje i zahtjeve. Ideje su da se mlađi pogon podigne na viši nivo i da bude prepoznatljiv po odličnom radu sa talentovanim mladim igračima. Ta će prepoznatljivost uticati na odluku talenata, prvenstveno iz Crne Gore ali i iz regiona i šireg područja gdje možemo pronaći odgovarajuće talente. To se ne može desiti preko noći i to neće biti samo zahvaljujući mom znanju i iskustvu koje sam sticao 40 godina radeći u košarci, već zahvaljujući i cijeloj organizaciji. To znači da će i organizacija i logistika biti podignuta na viši nivo, a samim tim će doći i do edukacije trenera koji se nalaze u klubu. Trudiću se da znanje koje sam godinama sticao, kao asistent vrlo poznatim trenerima kao što su Vujošević, Ivković, Obradović, Maljković, Džaković i mnogim drugim trenerima, ali i reputacijom. Prepoznatljiv sam kao trener koji zna da od talenta napravi vrhunskog igrača, kao trener koji je radio i u NBA ligi sa NBA igračima i podigao te igrače na viši nivo”, kazao je Trajković.\nKao trener Partizana Trajković je osvojio Kup Jugoslavije 2000. godine, u eri “vladavine” evroligaške Budućnosti jugoslovenskom košarkom.\nAj da vidimo oce li izac koja zvijezda buduca iz tog pogona\nCSKA umanjuje budžet, ništa od privatnih letova\nZbog koronavirusa otkazan maraton u Njujorku\nSamo dvojica NBA igrača imaju Covid 19\nPožar na brdu San Đovani gasili i mladići i djevojke, pomagao stranac sa slomljenom rukom


5G tehnologija za brzi internet do 2020. godine u Srbiji, a glavni partner Huawei – BiGportal.ba\nMinistar trgovine, turizma i telekomunikacija Srbije Rasim Ljajić, izjavio je juče u Pekingu da Srbija u saradnji s Kinom želi da se priključi Digitalnom putu svile, kao i da stvara uslove da se već 2020. u zemlji krene s 5G tehologijom za brzi internet.\n“Prvi put smo ove godine učestvovali na Forumu za međunarodnu saradnju ‘Pojas i put’ koji je posvećen digitalnom povezivanju u okviru Puta svile, a to je takozvani Digitalni put svile koji ima svoje tri komponente. Do sada smo imali kopnenu i pomorsku, a sada imamo i digitalnu komponentu. Jedna od te tri komponente je i izgradnja telekomunikacione infrastrukture”, rekao je Ljajić za RTS.\n“Na Forumu smo imali deo posvećen digitalnoj transformaciji zemalja koje se nalaze na Putu svile i digitalnom povezivanju tih zemalja”, rekao je ministar Tanjugu posle sastanka s predstavnicima kompanije Huawei.\nNaveo je da je to vrlo važna komponenta ovog velikog projekta od kog će veliku korist imati zemlje kroz koje taj put prolazi.\n“Što se tiče Srbije, naš Telekom već radi na izgradnji telekomunikacione infrastrukture i tu je naš ključni partner Huawei. Radi se o projektu od 150 miliona evra koji je u toku, i do sredine sledeće godine 750.000 domaćinstava u Srbiji će biti povezano sa optičkom mrežom, a samim tim dobiti i mogućnost brzog interneta. Na taj način mi stvaramo preduslove da počnemo 2020. sa 5G tehnologijom”, rekao je Ljajić.\n“Kina je jedna od vodećih zemalja u svetu u toj oblasti. Verujemo da će se broj ljudi koji poručuju robu putem interneta značajno povećati. Već prošle godine smo imali 1,8 miliona ljudi koji su kupovali robu na ovaj način. Siguran sam da će se to iz godine u godinu povećavati”, istakao je on.\nLjajić je rekao da se treća komponenta u okviru Digitalnog puta svile odnosi na pametne gradove i da je 26. aprila potpisan sporazuma za projekat pametnih gradova sa kompanijom Huawei.\nProjekat “Pametni gradovi” obuhvata tri najveća grada u Srbiji – Beograd, Novi Sad i Niš sa mogućnošću da se razvije i u drugim gradovima u zavisnosti od ekonomskih interesa, kako je naveo ministar za RTS.\nPrema njegovim rečima, pilot projekat će biti izrađen u Nišu i dogovreno je da Huawei za mesec dana pošalje tehničku ekipu u Niš, gde će zajednički pokušati da definišu koji su to servisi od važnosti za građane Niša koji će biti uvedeni, prenosi PC PRess.


Direktor Javnog preduzeća za upravljanje morskim dobrom Crne Gore učestvovao na Regionalnoj konferenciji o preduzetništvu u turizmu\n22\tmart\t2018\nDirektor Javnog preduzeća za upravljanje morskim dobrom Crne Gore Predrag Jelušić učestvovao je na Regionalnoj konferenciji o preduzetništvu u turizmu koja je danas održna u Hotelu Plas u Petrovcu.\nJelušić je uzeo učešće u Panelu pod nazivom „Finansiranje i kreiranje povoljnog poslovnog ambijenta - dugoročni podsticaj od strane države za razvoj turističke privrede“, u okviru koje je prezentovao podsticaje Javnog preduzeća za razvoj kupališnog i nautičkog turizma u Crnoj Gori. Fokus njegovog izlaganja bila je prezentacija modela privatno - javnog partnerstva sa zakupcima morskog dobra kojima Javno preduzeće kroz plansku i zakonsku regulativu pruža priliku da investiraju u unapređenje obalne infrastrukture i povećanje plažnih kapaciteta, a koja nakon isteka zakupa ostaje u vlasništvu države.\nPored Jelušića u panelu su učestvovali Tomislav Momirović, predsjednik kompanije Mona, Srbija, Luka Bulatović, izvršni direktor kompanije Explorer D.O.O. Kolašin, Rasim Bajrović, vlasnik hotelske grupacije „Europe“ Sarajevo i predstavnica CKB banke.\nKonferencija je organizovana pod pokroviteljstvom Nacionalne turističke organizacije Crne Gore, a u partnerstvu sa Ministarstvom održivog razvoja i turizma Crne Gore i Ambasadom Crne Gore u Beogradu i uz podršku kompanije Visa.\nКonferencija je okupila preduzetnike iz oblasti turizma iz regiona, kao i predstavnike vlada Crne Gore, Srbije i Bosne i Hercegovine, resornih ministarstava i drugih državnih institucija, predstavnike nacionalnih i lokalnih turističkih organizacija i udruženja, finansijskih institucija, nevladinog sektora i medija.


Nemaèka kompanija ubuduæe raèuna na rast prodaje od 3,0 do 4,0 odsto, u poreðenju sa 2014, kada je zabeležena rekordna prodaja od 1,74 miliona vozila, prenosi Rojters.\nAudi je u maju objavio da za 2015. oèekuje rast globalne prodaje od 5,0 do 9,9 odsto, ali je prognoza u meðuvremenu prepolovljena.\nKomercijalni direktor kompanije, Kristijan Klinger, izjavio je da su perspektive neizvesne na kineskom tržištu, gde je Audi u prvoj polovini godine isporuèio treæinu od ukupno 902.400 prodatih vozila u svetu.\nIstovremeno, operativni profit skoèio je 9,1 odsto, zahvaljujuæi snažnom rastu prodaje na evropskom tržištu.\nU saopštenju se dodaje da su troškovi u vezi sa lansiranjem novih modela, kao što su druga generacija SUV vozila Q7 i novi Audi A4 donekle umanjili polugodišnji rezultat.


Veći budžet za nauku tek naredne godine Veći budžet za nauku tek naredne godine – Personal magazin\nVeći budžet za nauku tek naredne godine\nMinistar prosvete, nauke i tehnološkog razvoja u Vladi Republike Srbije Tomislav Jovanović najavio je danas da će u 2015. godini budžetska izdvajanja za nauku biti povećana za 0,15 odsto bruto…\nMinistar prosvete, nauke i tehnološkog razvoja u Vladi Republike Srbije Tomislav Jovanović najavio je danas da će u 2015. godini budžetska izdvajanja za nauku biti povećana za 0,15 odsto bruto domaćeg proizvoda (BDP), tako da će dostići približno 0,42 odsto BDP-a.\nJovanović je, na skupu posvećenom pregledu rezultata ostvarenih na projektima iz programa od opšteg interesa u Republici Srbiji u okviru naučno-istraživačkog ciklusa od 2011. do 2014. godine, ukazao na to da su dostignuća naših naučnika na ovom polju visoko vrednovana u regionu.\nMinistar je naveo da je iz budžeta za 2014. godinu za nauku izdvojeno više od 110 miliona evra, uz ocenu da je više od 12.500 istraživača na 783 interdisciplinarna projekta koje finansira država pokazalo veliku motivisanost za rad.\nOn je podsetio na to da je Vlada nedavno usvojila Akcioni plan uz Strategiju naučno-tehnološkog razvoja do 2015. godine, uz napomenu da se iz budžeta finansira veći broj projekata čije je trajanje od šest meseci do jedne godine.\nKroz Inovacioni fond se opredeljuje i finansijska podrška za programe 14 inovacionih kompanija, naveo je Jovanović i naglasio da su istraživači iz Srbije ostvarili značajne rezultate i u realizaciji 7. okvirnog programa EU.\nPrema njegovim rečima, oblasti u kojima su naši naučnici ostvarili najbolje rezultate jesu informacione tehnologije, poljoprivreda, biotehnologija, zaštita životne sredine, matematika, medicina, transport i slično.\nTakođe, kako je istakao, zapaženo je učešće naše zemlje i u ostalim evropskim programima, kao što su “Eureka” i brojni programi bilateralne saradnje.\nFinansijska i institucionalna podrška istraživačkim projektima, inovacijama, transferu znanja i tehnologija, kao i njihova primena u praksi kroz partnerstvo sa privredom predstavljaju dugoročno opredeljenje resornog ministarstva, zaključio je Jovanović.\nNa današnjem skupu predstavljeni su projekti iz oblasti osnovnih istraživanja, tehnološkog razvoja i integralno-interdisciplinarnih istraživanja.\nVeći budžet za nauku tek naredne godine was last modified: March 16th, 2014 by Redakcija\nTradicionalno novinarsko takmičenje kompanije Siemens “Izazovi modernog saobraćaja”


napad na novinare : Južne vesti\nNUNS: Nadležni organi da ispitaju zastrašivanje novinara zbog izveštavanja o fabrici Linglong\n22:01, 17. 11. 2021.\nNezavisno udruženje novinara Sbije zabrunuto je za bezbednost više novinara koji ovih dana izveštavaju o uslovima rada u fabrici Linglong u Zrenjaninu i poziva nadležne organe da obezbede normalne uslove rada novinarima koji izveštavaju sa terena.\n08:48, 3. 3. 2021.\nNakon što je Osnovno tužilaštvo u Nišu odbacilo prijavu za pretnje o napadu ekipe "Južnih vesti" u izbornom danu, a advokat medija podneo prigovor, Više javno tužilaštvo obavezalo je Osnovno da ponovo “preduzme dokazne radnje”.\nBujanovačke: Pretnje smrću i napad na porodicu novinara iz Velikog Trnovca\n20:42, 13. 8. 2020.\nDva muškarca upala su danas u kuću urednika portala na albanskom Folonline Jetona Ismailija u Velikom Trnovcu i pretile smrću njemu i njegovoj porodici, pišu Bujanovačke .\nUNS: Novinarima onemogućeno da rade uoči i tokom izbora\n17:42, 22. 6. 2020.\nPretnje i verbalni napad na fotografa i novinara Južnih vesti na dan izbora nije bio jedini slučaj da je novinarima tokom jučerašnjeg dana i poslednjih dana izborne kampanje bilo onemogućeno da rade svoj posao, kažu u Udruženju novinara Srbije (UNS). Nezavisno udruženje novinara Srbije (NUNS) najavilo da će pratiti epilog slučaja napada na ekipu Južnih vesti i tražiti informacije o toku procesa.\nNapadnuta ekipa "Južnih vesti" na biračkom mestu u Nišu\n17:44, 21. 6. 2020.\nFotograf i novinar Južnih vesti verbalno su napadnuti u dvorištu Osnovne škole "Stefan Nemanja" u Nišu, kada su fotografisali ljude sa spiskovima ispred biračkog mesta. Policija je na terenu.\nUhapšen 25-godišnjak koji je napao novinara na lažnoj gej paradi u Leskovcu\n20:53, 2. 3. 2020.\nZbog nasilničkog ponašanja na današnjem skupu protiv Parade ponosa koja se nije ni održala u Leskovcu uhapšen je 25-godišnji Leskovčanin, potvrdili su iz policije. Osumnjičen je za napad novinara portala Jugmedia Dragana Marinkovića koji je tokom izveštavanja lakše povređen.


Press Online :: Društvo :: Održan protest taksista u Beogradu\nU Beogradu je održan protest taksista, članova Ugovorne taksi komore, koji traže da se ne donese Zakon o drumskom prevozu putnika.\nOni zahtevaju i da se izbaci član zakona koji govori o taksi delatnosti.\nKao drugi zahtev taksisti, koji su članovi tog udruženja, naveli su to da se reprogram izmeni jer je, kako dodaju, trenutni neostvariv. Zatražili su i da se ne ograničava broj taksi vozila, već broj taksista.\nProtestna vožnja trajala je od 16:00 do 18:00, i kretala se od Voždovca, preko Slavije do Vlade Srbije, da bi se zatim pored Železničke stanice istom trasom vratili nazad.\nS druge strane, međutim, Savez auto taksi udruženja Srbije (SATUS), Sindikat taksi vozača i auto prevoznika Nezavisnost, taksi udruženja Pink, Beonaxis, Lux, Beo, Žuti, Čukarički i Plavi taksi iz Beograda i sva taksi udruženja iz Novog Sada, kao i većina iz Niša, saopštili su danas da su apsolutno protiv, kako su naveli, neosnovanih protesta pojedinih taksi grupa.\nKako su naveli, Ministarstvo građevine, saobraćaja i infrastrukture je prihvatilo inicijativu Grada Beograda i taksi udruženja u vezi sa izmenama Zakona o prevozu putnika u drumskom saobraćaju.\n"Radimo već skoro mesec dana i tekst predloga izmena je pri kraju. Iz tog razloga protivimo se svakom vidu neosnovanog protesta, pogotovu što organizatori današnjeg protesta učestvuju u radu radne grupe Ministarstva, gde imaju mogućnost da iznesu svoje mišljenje", saopšteno je iz SATUS-a.